title: Rubén Castro

text: Rubénin oli tarkoitus pelata kausi 2006–2007 lainalla Racing Santanderista, mutta vähäisen peliajan vuoksi hän jätti joukkueen ja siirtyi tammikuun siirtoikkunassa loppukauden kestävällä lainasopimuksella Gimnàstic Tarragonaan. Hän aloitti katalonialaisseurassa vauhdikkaasti tehden kolmessa ensimmäisessä ottelussa saman verran maaleja. Joukkue ei kuitenkaan kauden päätteeksi onnistunut säilyttämään sarjapaikkaansa ja niin hän palasi Deportivoon.


title: Rubén Castro

text: Hän jäi kuitenkin vähälle peliajalle Deportivossa kaudella 2007–2008, pelaten vain seitsemässä ottelussa. Heinäkuussa 2008 oli tiedossa jälleen lainasopimus ja tällä kertaa hän siirtyi Huescaan. Hän teki pelasi kauden aikana lopulta 41 ottelua ja teki niissä 14 maalia. Kauden 2009–2010 hän pelasi lainalla Rayo Vallecanossa.


title: Rubén Castro

text: Elokuussa 2010 Rubén siirtyi pysyvällä siirrolla sevillalaisseura Betisiin. Hänestä maksettiin 1,7 miljoonan euron siirtokorvaus. Hän muodosti ensimmäisellä kaudellaan tehokkaan hyökkäyskolmikon yhdessä kärkiparinsa Jorge Molinan ja hyökkäävänä keskikenttäpelaajana pelanneen Achille Emanan kanssa. Kolmikko viimeisteli kauden aikana yhteensä yli 50 maalia, kun seura nousi kahden vuoden tauon jälkeen takaisin maan pääsarjaan Primera Divisióniin.


title: Rubén Castro

text: 27. elokuuta 2011 Castro onnistui maalinteossa paikallisvastustaja Granadaa vastaan. Hän onnistui jatkamaan maaliputkeaan niin ikään seuraavalla viikolla Mallorcaa vastaan. 10. joulukuuta 2011 Castro katkaisi kahdella maalillaan joukkueensa kymmenen ottelun pituisen voitottoman putken ottelussa Valenciaa vastaan. Hän oli kauden päätteeksi 18 maalillaan sarjan kahdeksanneksi parhain maalintekijä ja pelkästään espanjalaiset huomioiden kolmanneksi paras.


title: Vita Semerenko

text: Viktorija Oleksandrivna ”Vita” Semerenko (, s. 18. tammikuuta 1986) on ukrainalainen ampumahiihtäjä.


title: Vita Semerenko

text: Semerenko hiihti Östersundin MM-kilpailuissa 2008 toisen osuuden Ukrainan hopeaa voittaneessa viestijoukkueessa. Hän sijoittui samoissa kisoissa yhteislähtökilpailun neljänneksi. Pyeongchangin MM-kisoissa 2009 hän oli yhteislähdössä niin ikään neljäs. Hanty-Mansijskin MM-kilpailuissa 2011 hän sai pronssia normaalimatkalla. Hän hiihti toisen osuuden Ukrainan viestijoukkueessa, joka menetti hopeamitalinsa Oksana H’vostenkon jäätyä kiinni dopingista. Ruhpoldingin MM-kilpailuissa 2012 hän sai sprinttikilpailussa pronssia sekä oli yhteislähdössä seitsemäs ja takaa-ajossa kahdeksas. Nové Měston MM-kisoissa 2013 hän oli niin ikään sprintissä kolmas ja hiihti lisäksi toisen osuuden Ukrainan hopeajoukkueessa naisten viestissä. Yhteislähdössä hän sijoittui neljänneksi, normaalimatkalla viidenneksi ja takaa-ajossa yhdeksänneksi. Sotšin olympialaisissa 2014 Semerenko sijoittui sprintissä kolmanneksi, takaa-ajossa kymmenenneksi ja oli mukana Ukrainan naisten olympiakultaa voittaneessa viestijoukkueessa. Pyeongchangin olympialaisissa 2018 hän oli sprintissä neljästoista.


title: Vita Semerenko

text: Semerenko on saavuttanut EM-kilpailuissa hopeaa pikakilpailussa ja pronssia viestissä Banskossa 2007, kultaa viestissä Nové Městossa 2008, kultaa viestissä ja hopeaa takaa-ajossa Ufassa 2009, kultaa takaa-ajossa, hopeaa viestissä ja pronssia pikakilpailussa Otepäässä 2010 sekä kultaa viestissä Ridnaunissa 2011. Junioreiden MM-kilpailuissa hän sai hopeaa normaalimatkalla ja viestissä Kontiolahdella 2005 sekä junioreiden EM-kilpailuissa pronssia viestissä Novosibirskissä 2005.


title: Vita Semerenko

text: Semerenko on saanut rulla-ampumahiihdon MM-kilpailujen juniorisarjassa kultaa viestissä ja pronssia pikakilpailussa ja yhteislähdössä Muoniossa 2005 sekä hopeaa viestissä ja pronssia pikakilpailussa Ufassa 2006. Naisten sarjassa hän sai hopeaa takaa-ajossa ja viestissä sekä pronssia pikakilpailussa Otepäässä 2008.


title: Vita Semerenko

text: Hän oli kaudella 2007–2008 maailmancupin kokonaistilanteessa sijalla 37, 2008–2009 sijalla 13, 2009–2010 19, 2010–2011 15, 2011–2012 12. ja 2012–2013 kymmenes. Kausille 2014-2015, 2015-2016 ja 2016-2017 hän ei osallistunut.


title: Vita Semerenko

text: Hänen kaksoissiskonsa Valja Semerenko on myös ampumahiihtäjä.


title: Valja Semerenko

text: Valentyna Oleksandrivna ”Valja” Semerenko (, s. 18. tammikuuta 1986) on ukrainalainen ampumahiihtäjä.


title: Valja Semerenko

text: Östersundin MM-kilpailuissa 2008 Semerenko sai hopeaa Ukrainan naisten viestijoukkueessa. Pyeongchangin MM-kilpailuissa 2009 hän oli sprinttikilpailussa 15:s ja Vancouverin olympialaisissa 2010 normaalimatkalla 13:s.


title: Valja Semerenko

text: Hanty-Mansijskin MM-kilpailuissa 2011 Semerenko sijoittui sprintissä kymmenenneksi ja normaalimatkalla 11:nneksi. Nové Měston MM-kilpailuissa 2013 hän sai viestissä hopeaa ja normaalimatkalla pronssia. Sotšin olympialaisissa 2014 Semerenko oli mukana Ukrainan naisten olympiakultaa voittaneessa viestijoukkueessa. Lisäksi hän sijoittui viidenneksi takaa-ajokilpailussa ja 12:nneksi sprintissä ja yhteislähdössä.


title: Valja Semerenko

text: Kontiolahden MM-kilpailuissa 2015 Semerenko voitti kultaa yhteislähdössä ja pronssia sprintissä. Normaalimatkalla hän oli 15:s ja takaa-ajossa 19:s. Pyeongchangin olympialaisissa 2018 hän sijoittui parhaimmillaan yhteislähdössä 19:nneksi.


title: Valja Semerenko

text: Semerenko saavutti ensimmäisen maailmancupin palkintosijansa oltuaan kolmas Presque Islen sprinttikilpailussa kaudella 2010–2011. Hän sijoittui kolmanneksi myös Oberhofin takaa-ajokilpailussa kaudella 2012–2013. Ensimmäisen voittonsa hän saavutti kaudella 2013–2014 noustuaan Annecyn takaa-ajokilpailussa voittoon sprinttikilpailun jälkeiseltä kolmannelta sijalta. Kaudella 2014–2015 hän oli Östersundissa kolmas normaalimatkan kilpailussa ja toinen takaa-ajossa. Pokljukan sprinttikilpailussa ja takaa-ajossa hän sijoittui kolmanneksi.


title: Valja Semerenko

text: Semerenko oli kaudella 2007–2008 maailmancupin kokonaistilanteessa sijalla 28, kaudella 2008–2009 sijalla 24, kaudella 2009–2010 14:s, kaudella 2010–2011 11:s, kaudella 2011–2012 22:s, kaudella 2012–2013 20:s, kaudella 2013–2014 kahdeksas, kaudella 2014–2015 kolmas ja kaudella 2017–2018 21:s. Kaudella 2010–2011 hän sijoittui normaalimatkan cupissa toiseksi, kaudella 2014–2015 yhteislähtöcupissa toiseksi, takaa-ajocupissa kolmanneksi ja pikakilpailucupissa viidenneksi. Kaudella 2017–2018 hän oli normaalimatkan cupissa neljäs.


title: Valja Semerenko

text: Hänen kaksoissiskonsa Vita Semerenko on myös ampumahiihtäjä.


title: Logomo

text: Logomo on entinen VR:n konepaja ja nykyinen kulttuurikeskus Turussa Pohjolan kaupunginosassa, Turun päärautatieaseman tuntumassa. Näyttely- ja tapahtumatilojen lisäksi Logomossa on ravintola sekä toimitiloja yrityksille ja taiteilijoille. Keskus avattiin tammikuussa 2011 yhdeksi Euroopan kulttuuripääkaupunkivuoden päätapahtumatiloista. Rakennuksesta on toimitilaa noin 9 000 neliömetriä.


title: Logomo

text: Rakennuksen vanhin osa on rakennettu vuonna 1876 VR:n konepajaksi, ja sitä on laajennettu myöhemmin yhdeksään otteeseen. Kulttuurikeskukseksi rakennus avattiin 2011 Turun toimiessa Euroopan kulttuuripääkaupunkina.


title: Logomo

text: Logomossa järjestetään paljon erilaisia tapahtumia kuten konferensseja, konsertteja ja muita kulttuuritapahtumia. Logomo toimi myös Turun kaupunginteatterin väistötilana varsinaisen teatterirakennuksen ollessa remontissa 2014. Logomossa on tehty myös erilaisia tv-tuotantoja, muun muassa "The Voice of Finland" ja The Voice Kids.


title: Logomo

text:
Logomossa sijaitsi Turun Euroopan kulttuuripääkaupunkivuoden 2011 ajan muun muassa nykyvalokuvataiteen näyttely "Liisa ihmemaassa", Tom of Finland -retrospektiivi, UEFA:n kokoama jalkapalloaiheinen "Only a game" -näyttely, Kiasman tuottamat Eija-Liisa Ahtilan ja Isaac Julienin videoinstallaatiot ja Tiedekeskus Heurekan kanssa yhteistyössä luotu tulta käsittelevä näyttely "Tuli on irti". Vuonna 2015 Logomon kävijämäärät kasvoivat 318 000:n.
Logomossa avattiin kesäkuussa 2013 Logomo Byrå -nimiset toimitilat. Byrån 5 000 neliön toimitilat kokoavat saman katon alle lähes 50 yritystä ja runsaat 200 luovan alan ammattilaista. Luovista aloista edustettuina ovat mm. palvelumuotoilu, markkinointi ja mainonta, konsultointi sekä koulutus ja tutkimus. Yritysten toimitilojen lisäksi Logomossa on yli 500 m taiteilijoiden työ- ja ateljeetiloja.Byråssa sijaitsee myös Radio Auran Aaltojen studio.


title: Logomo

text: Huhtikuussa 2015 Logomoon valmistui Logomo Konttori -nimiset toimitilat. Konttorissa on noin 25 yritystä, joissa työskentelee noin 200 työntekijää. Konttorissa sijaitsee esimerkiksi Yleisradion Turun toimitus sekä Åbo Underrättelserin toimitus.


title: Mick Karn

text: Mick Karn, oik. "Antony Michaelides" (24. heinäkuuta 1958 Nikosia, Kypros – 4. tammikuuta 2011 Lontoo, Britannia), oli englantilainen multi-instrumentalisti ja lauluntekijä, joka oli Japan-yhtyeen basisti 1974–1982.


title: Mick Karn

text: Michaelidesilla todettiin vuonna 2010 pitkälle edennyt syöpä, ja hän kuoli tammikuussa 2011.


title: Topaasikolibrit

text: Topaasikolibrit ("Topaza") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Solmiokolibrit

text: Solmiokolibrit ("Lophornis") on kolibrien heimoon kuuluva lintusuku. Sukuun kuuluu kymmenen neotrooppisella alueella elävää lajia.


title: Pat Dapuzzo

text: Pat Dapuzzo (s. 29. joulukuuta 1958 Hoboken, New Jersey) on entinen NHL:n linjatuomari, joka käytti tuomarinumeroa 60. Hän tuomaroi NHL:ssä kausina 1985–2008. Sarjapelejä hänelle ehti kertyä 1 512 ja pudotuspelejä 63. Hän jätti kaukalot kauden 2007-08 jälkeen, kun hän 9. helmikuuta loukkaantui vakavasti saatuaan pelaajan luistimen kasvoihinsa vahingossa. Dapuzzo joutui sairaalahoitoon, jossa hänelle laitettiin useita tikkejä nenän alueelle. Vammat olisi voitu välttää, jos Dapuzzo olisi käyttänyt visiiriä tapahtumahetkellä.


title: Kambodžan väestö

text: Kambodžan väestö koostuu noin 14,5 miljoonasta kambodžalaisesta. Selvästi suurin etninen ryhmä on khmerit, jotka puhuvat khmeri kieltä, ja yhteensä maassa puhutan 23 kieltä. Noin viidennes kansasta asuu kaupungeissa. Maan valtauskonto on theravada-buddhalaisuus.


title: Kambodžan väestö

text: Kambodžassa on oppivelvollisuus, ja yli 90 prosenttia alakouluikäisistä on koulussa. Keskeyttämisprosentti on kuitenkin korkea. Maan suurimpia terveysongelmia on malaria. Monet ympärisötekijät vaikuttavat kansanterveyteen, ja esimerkiksi pohjaveden arsenikkia on ongelma useassa maakunnassa.


title: Kambodžan väestö

text: Kambodžan väestöstä noin 90–96 prosenttia on khmerejä. He puhuvat khmerin kieltä, joka on myös valtion virallinen kieli. Vähemmistöihin kuuluvat kiinalaiset, vietnamilaiset, chamit ja khmer loeut. Mekong-joen varrella pääkaupungin pohjoispuolella asuvat chamit ovat merkittävin vähemmistö; chamit polveutuvat muinaisen Champa-kuningaskunnan asukkaista ja he omaksuivat islaminuskon malaijeilta. Heitä vainottiin pahoin punakhmerien aikaan. Kambodžan kiinalaiset ovat pääosin sulautuneet valtaväestöön, mutta vietnamilaiset ovat säilyttäneet oman kulttuurinsa. Khmer loeut ovat vuorostaan maan koillisosassa asuvia vuoristoheimoja, joita on noin 20.


title: Kambodžan väestö

text: Vuonna 2010 Kambodžan väestönkasvu oli 1,705 prosenttia vuodessa. Kaupungeissa asuu 22 prosenttia väestöstä: suurin kaupunki on maan pääkaupunki Phnom Penh, jossa on yli miljoona asukasta.


title: Kambodžan väestö

text: Kaikkiaan maassa puhutaan 23 kieltä. Khmerin kieli kuuluu austroaasialaisten kielten mon-khmer-ryhmään ja sitä kirjoitetaan omalla aakkostollaan, joka on thain ja burman kielen kirjoitusjärjestelmien tavoin kehittynyt intialaisesta brahmi-kirjoituksesta. Ranskan kieli on yleisin vieras kieli, jota myös opetetaan kouluissa ja yliopistoissa ja käytetään hallinnossa. Viime vuosina monet nuoret kambodžalaiset ovat kuitenkin siirtyneet käyttämään englantia, ja sen asema onkin vahvistumassa.


title: Kambodžan väestö

text: Valtaosa kambodžalaisista on omavaraismaanviljelijöitä, jotka asuvat pienissä kylissä. Vuoristoheimot harjoittavat kaskiviljelyä. Köyhyys, aliravitsemus ja taudit ovat syrjäisellä maaseudulla edelleen yleisiä. Vuonna 2010 keskimääräinen eliniänodote oli 62 vuotta.


title: Kambodžan väestö

text: Theravada-buddhalaisuus, jota punakhmerit sortivat, on jälleen maan pääuskonto, jota harjoittaa 96,4 prosenttia väestöstä. Muslimeja väestöstä on 2,1 prosenttia ja muita 1,3 prosenttia. Buddhalaisuuteen on sekoittunut perinteistä animismia ja esi-isien palvontaa. Buddhalaisilla temppeleillä ("wat") on ollut maan historian aika merkittävä rooli paikallisina kulttuuri- ja koulutuskeskuksina, mutta valtaosa niistä tuhottiin punakhmerien aikana. Nyt buddhalaisuus on kirjattu maan perustuslakiin valtionuskonnoksi. Islaminuskoisia ovat lähinnä chamit, pieni kristitty vähemmistö asuu Phnom Penhissä ja muissa suurissa kaupungeissa ja vuoristoheimot harjoittavat animismia.


title: Kambodžan väestö

text:
Kambodžassa on periaatteessa yhdeksän vuotta kestävä oppivelvollisuus.
Koulunkäynti on yleistynyt 2000-luvun kuluessa huomattavasti. Vuonna 2010 jo yli 90 prosenttia alakouluikäisistä kävi koulua. Luokalle jääminen ja koulun keskeyttäminen ovat kuitenkin ongelmia, ja yläkoulua kävi vain 32 prosenttia ikäluokasta. Kambodžassa on kymmenen julkista ja 29 yksityistä korkeakoulua. Pol Potin valtakaudella koulut ja yliopistot suljettiin ja tuhottiin, suuri osa opettajista surmattiin ja monet eloonjääneistä livahtivat tilaisuuden tullen ulkomaille. Maan vanhin ja suurin korkeakoulu, Phnom Penhin yliopisto, avattiin uudelleen vaiheittain vuosina 1980-1988. Koulutusjärjestelmän jälleenrakennus aloitettiin opettajien koulutuksesta.


title: Kambodžan väestö

text: Malaria on Kambodžan suurimpia terveysongelmia. Se vaivaa eniten maan itä- ja pohjoisosien metsäkylien asukkaita. Siellä sitä sairastavat kaikki ikäryhmät, ja suurimmassa vaarassa ovat alle viisivuotiaat lapset joilla ei ole vielä vastustuskykyä. Maan muissa osissa malaria liittyy elämäntapoihin, riskiryhmiä ovat metsätyöläiset, uudisraivaajat, liikkuva työvoima ja sotilaat perheineen. Malarian esiintyvyys vaihtelee vuodesta toiseen sademäärän ja sen mukaan, paljonko ihmisiä toimii metsätehtävissä.


title: Kambodžan väestö

text: Malarian torjunta alkoi klorokiinin lisäämisellä suolaan 1960-luvulla. Sodan aikana ja jälkeen malarialääkkeiden käyttö oli holtitonta, ja niinpä maahan on syntynyt malarialoispopulaatioita, jotka ovat resistantteja klorokiinille, sulfadoksiini-pyrmetamiinille, meflokiinille ja viime aikoina myös Thaimaan rajaseudulla artemisiinille. malariaepidemian pahenemista koetetaan estää kyläneuvoloilla, joista saa diagnoosin ja lääkkeet nopeasti.


title: Kambodžan väestö

text: AIDS-tilanne on parantunut maassa: HIVin kantajia oli vuonna 2007 vain 0,8 prosenttia aikuisväestöstä, kun suurimmillaan 1990-luvun lopulla heitä oli noin kaksi prosenttia. ARVT-lääkitystä olisi tarvinnut noin 40 000 henkeä, ja sitä sai 67 prosenttia heistä, noin 27 000 henkeä. YK:n vuosituhattavoitteista Kambodža onkin jo saavuttanut HIV/AIDS-tavoitteen. Köyhyyteen ja odottaviin äiteihin liittyvien tavoitteiden saavuttamista pidetään todennäköisenä, koulutukseen, tasa-arvoon ja lapsikuolleisuuteen liittyvien tavoitteiden saavuttamista mahdollisena.


title: Kambodžan väestö

text: Monet ympäristötekijät vaikuttavat kambodžalaisten kansanterveyteen. Pohjaveden arsenikki on ongelma seitsemässä maakunnassa, noin 2,24 miljoonan ihmisen elämässä. Lähes kaikki ruoanlaitto ja lämmitys tehdään polttopuilla, jolloin ihmiset altistuvat pienhiukkasille sisä- ja kaupunki-ilmassa. Viljelyssä käytetään muualla jo kiellettyjä hyönteismyrkkyjä ja lannoitteita, joiden jäämiä on elintarvikkeissa. Väärennettyjen ja laimennettujen lääkkeiden käyttö on johtanut taudinaiheuttajien resistanttien kantojen syntymiseen. Myös laajemmat ympäristöongelmat, kuten ilmaston lämpeneminen ja metsätuhot aiheuttavat vaaroja ihmisten terveydelle.


title: Hapsukolibrit

text: Hapsukolibrit ("Discosura") on kolibrien heimoon kuuluva lintusuku. Sukuun kuuluu viisi neotrooppisella alueella elävää lajia.


title: Jamaikankolibrit

text: Jamaikankolibrit ("Trochilus") on kolibrien heimoon kuuluva lintusuku. Sukuun kuuluu kaksi Jamaikalla elävää lajia.


title: Smaragdikolibrit

text: Smaragdikolibrit ("Chlorostilbon") on kolibrien heimoon kuuluva lintusuku. Sukuun kuuluu 17 neotrooppisella alueella elävää lajia.


title: Kuuntele vain muistojasi

text: Kuuntele vain muistojasi on yhdysvaltalaisen kirjailijan Nicholas Sparksin esikoisteos, joka julkaistiin vuonna 1996. Kirjaan perustuva elokuva The Notebook – Rakkauden sivut, julkaistiin vuonna 2004.


title: Kuuntele vain muistojasi

text: "Kuuntele vain muistojasi" on Sparksin ensimmäinen julkaistu ja kaiken kaikkiaan kolmas teos. Kahta sitä edeltänyttä romaania, "The Passing" ja "The Royal Murders", ei olla koskaan julkaistu. Sparks kirjoitti "Kuuntele vain muistojasi" -romaania kuuden kuukauden ajan ennen kuin lähetti sen eteenpäin. Kirjallisuusagentti Theresa Park löysi käsikirjoituksen toimistonsa roskapinosta. Hän piti siitä ja tarjoutui edustamaan Sparksia. Lokakuussa 1995 Park sai käsikirjoituksesta $1 000 000 suuruisen ennakon Time Warner Book Groupilta ja romaani julkaistiin lokakuussa 1996. "Kuuntele vain muistojasi" oli "New York Times:n" bestseller-listalla heti ensimmäisellä julkaisuviikollaan ja vietti listalla kokonaisuudessaan yli vuoden.


title: Kuuntele vain muistojasi

text: Sparks sai idean "Kuuntele vain muistojasi" -kirjaan vaimonsa isovanhempien tarinasta. He olivat olleet naimisissa kuusikymmentä vuotta, kun Sparks tapasi heidät. Sparks ihmetteli, kuinka paljon pari välitti toisistaan ja kirjoitti romaanin kuvaillakseen sellaista rakkautta.


title: Kuuntele vain muistojasi

text: Tarinaa jatkaa "Hääjuhla".


title: Luettelo televisiosarjan V (vuoden 2009 televisiosarja) jaksoista

text: Tämä on luettelo vuoden 2009 scifi-televisiosarjan "V" jaksoista. Sarja perustuu 1980-luvun samannimiseen televisiosarjaan. Uusi sarja alkoi Yhdysvalloissa ABC-kanavalla 3. marraskuuta 2009.


title: Enni Rukajärvi

text: Enni Eriika Rukajärvi (s. 13. toukokuuta 1990 Kuusamo) on suomalainen lumilautailija. Hän on saavuttanut slopestylessa maailmanmestaruuden sekä kaksi olympiamitalia.


title: Enni Rukajärvi

text: Rukajärvestä tuli tammikuussa 2011 Espanjan La Molinassa slopestylen historian ensimmäinen maailmanmestari. Vuonna 2014 hän voitti slopestylen hopeaa Sotšin olympialaisissa. Vuonna 2016 hän saavutti WST-kiertueen maailmanmestaruuskilpailuissa kaksi MM-hopeaa, toisen slopestylesta ja toisen big airista. Vuoden 2017 MM-kilpailuissa hän saavutti hopeaa big airissa. Vuonna 2018 Rukajärvi voitti talviolympialaisissa slopestylen pronssia. Samalla hänestä tuli ensimmäinen suomalainen lumilautailija, joka on voittanut olympiamitalin kaksissa peräkkäisissä olympialaisissa. Samojen olympialaisten big airissa hän karsiutui, eikä päässyt loppukilpailuun.


title: Enni Rukajärvi

text: Rukajärvi saavutti kokonaisvoiton TTR-kiertueen naisten kilpailusarjassa kaudella 2009–2010. Hän on myös Suomen-mestari 2009 slopestylessä, halfpipessa ja lumilautakrossissa. Rukajärvi oli voitokas myös vuoden 2011 X Games -tapahtumassa Yhdysvaltain Aspenissa. Hän voitti slopestyle-kilpailun huippupistein 92,66. Vuonna 2012 Rukajärvi sijoittui kolmanneksi slopestylessa TTR-kiertueen MM-kilpailuissa.


title: Enni Rukajärvi

text: Rukajärvi kirjoitti ylioppilaaksi Sotkamon urheilulukiosta syksyllä 2009. Hän on kotoisin Kuusamon Rukajärven kylästä ja aloitti lautailun kymmenvuotiaana. Rukajärvi toimi pääosan esittäjän sijaisnäyttelijänä vuonna 2011 julkaistussa romanttisessa komediaelokuvassa "Chalet Girl", jossa lumilautailu oli näkyvästi esillä. Rukajärvi toimi Suomen joukkueen lipunkantajana Sotšin olympialaisten avajaisseremoniassa. Rukajärvi palkittiin Suomen urheilugaalassa vuoden esikuvana vuonna 2017. Rukajärvi oli vuosina 2011, 2014 ja 2018 urheilutoimittajien valitsemana vuoden suomalainen lumilautailija.


title: Enni Rukajärvi

text: Vuonna 2016 Rukajärvi lopetti yhteistyönsä sponsori Red Bullin kanssa. Syyksi hän ilmoitti arvonsa.


title: STS-135

text: STS-135 ( ULF7) oli Nasan viimeinen sukkulalento. Avaruussukkula "Atlantis" laukaistiin onnistuneesti matkaan Kennedyn avaruuskeskuksesta Floridasta 8. heinäkuuta 2011 kello 18.29 Suomen aikaa. Atlantis laskeutui Kennedyn avaruuskeskukseen 21. heinäkuuta 2011 kello 12.57 Suomen aikaa, ensimmäisen kuukävelyn vuosipäivänä. Atlantiksen laskeutuminen päätti 30-vuotisen avaruussukkulaohjelman. Atlantis-lennon toteutuminen oli pitkään epävarma - Yhdysvaltain kongressi hyväksyi fiskaalivuoden 2011 (alkoi lokakuussa 2010) budjetin huhtikuussa 2011 ja lento sai rahoituksen.


title: STS-135

text: Atlantis-sukkula lensi lähes 13-päiväisen lennon. Kyseessä oli kansainvälisen avaruusaseman (ISS) huoltolento.


title: STS-135

text: Atlantis telakoitui ISS-avaruusasemaan 10. heinäkuuta kello 18.07 Suomen aikaa. Telakoitumisen jälkeen sukkulan nelihenkinen miehistö tapasi avaruusaseman kuusihenkisen Retkikunta 28:n miehistön. Atlantis irtautui avaruusasemasta 19. heinäkuuta 2011 06:28 UTC.


title: STS-135

text: Avaruussukkulaohjelman päätyttyä Atlantiksen lentoon kansainvälisen avaruusaseman tarviketäydennys toimii edelleen usean maan yhteistyön varassa. Avaruusaseman huollosta vastaavat jatkossa venäläinen huoltoalus Progress, Euroopan avaruusjärjestön huoltoalus Automated Transfer Vehicle, Japanin avaruusjärjestön huoltoalus H-II Transfer Vehicle ja yhdysvaltalainen kaupallinen huoltoalus SpaceX Dragon. Miehistön kuljetuksesta huolehtii venäläinen Sojuz-avaruusalus. Yhdysvaltalaiset astronautit tulevat jatkossakin vierailemaan avaruusasemalla mikäli he maksavat Venäjälle Sojuz-lennoilla mukanaolosta noin 60 miljoonaa dollaria lennolta.


title: STS-135

text: Atlantis kuljetti kansainväliselle avaruusasemalle Italian avaruusjärjestön toteuttaman rahtikontin Multi-Purpose Logistics Module "Raffaellon" ja kuljetusalusta Lightweight Multi-Purpose Carrierin (LMC).


title: STS-135

text: Atlantis kuljetti paljon tarvikkeita avaruusasemalle. Raffaello sisälsi yli 3,5 tonnia ruokaa, muita tarvikkeita ja varaosia. Ruokaa oli mukana yli tonni, mikä riittää asemalla vuodeksi. Paluumatkalla sukkula toi myös maahan koevälineistöä ja sukkulan varaosia joita ei enää tarvita avaruusasemalla. LCM:llä palasi maahan vian selvittämiseksi myös aseman jäähdytysjärjestelmän viallinen ammoniakkipumppumoduuli (ETCS PM), joka vaihdettiin elokuussa 2010 toimivaan moduuliin.


title: STS-135

text:
Atlantis kuljetti avaruusasemalle myös kiertoradalla olevien satelliittien polttoaineainetäydennystä testaavan laitteiston (RRM), mitä myöhemmin testattiin aseman Dextre-robottia maasta käsin etäkäyttäen.
Ensimmäisestä avaruussukkulalennosta STS-1 (1981) lähtien jokainen sukkulamiehistö on kuljettanut myös lahjaesineitä avaruuteen. Esineet ovat avaruusohjelmaan osallistuvien ehdottamia. Ns. "Official Flight Kit" (OFK) sisältää yleensä lukuisia Yhdysvaltain lippuja, olka- ja rintamerkkejä ja muita pieniä lahjaesineitä, jotka lennon jälkeen luovutetaan avaruusohjelmaan osallistujille tai käytetään avaruusohjelman esittelytarkoituksiin. Kukin astronautti saa ottaa myös muutaman pienen henkilökohtaisen esineen avaruuteen, jotka he voivat luovuttaa (ei myydä) lennon jälkeen esim. perheenjäsenilleen.


title: STS-135

text: Nasa julkisti lennon STS-335/135 miehistön 14. syyskuuta 2010.


title: STS-135

text: Kyseessä oli ensimmäinen kerta, jolloin vain nelihenkinen sukkulamiehistö lensi ISS-avaruusasemalle. Tätä ennen nelihenkinen sukkulamiehistö oli sukkulalennolla STS-6 4. huhtikuuta 1983 (ei suuntautunut ISS-avaruusasemalle sillä avaruusasemaa ei vielä tuolloin ollut). Ihan ensimmäiset sukkulalennot olivat kahden hengen miehistön koelentoja. Yleensä sukkulalennoilla on ollut kuuden tai seitsemän henkilön miehistö, mutta miehistö oli nyt nelihenkinen senkin vuoksi, että mahdollista pelastuslentoa varten ei ole enää toista avaruussukkulaa käytettävissä, koska muut sukkulat oli jo poistettu käytöstä. Mikäli Atlantis-sukkula olisi vaurioitunut vakavasti kiertoradalla niin miehistö olisi siirtynyt ISS-avaruusasemalle ja olisi palannut yksi kerrallaan seuraavan vuoden aikana maahan venäläisillä Sojuz-avaruuskapseleilla. Pienempi miehistö mahdollisti myös mahdollisimman suuren avaruusasemalle kuljetettavan hyötykuorman.


title: STS-135

text: Sukkulan miehistö ei suorittanut lennolla avaruuskävelyitä. Avaruusaseman miehistö (avaruuskävelijöinä Michael Fossum ja Ronald Garan) suoritti kuitenkin yhden avaruuskävelyn sukkulan ollessa telakoituneena avaruusasemaan, millä siirrettiin avaruusaseman aikaisemmin rikkoutunut ammoniakkipumppumoduuli sukkulan rahtiruumaan maahan kuljetettavaksi rikkoutumisen syyn selvittämiseksi. Kuusi ja puoli tuntia kestänyt avaruuskävely oli kansainvälisen avaruusaseman 160. avaruuskävely.


title: STS-135

text: 12. heinäkuuta 2011 suunniteltu 6,5 tunnin avaruuskävely oli kuitenkin vaarassa, sillä Nasa ilmoitti avaruusromun kappaleen lähestyvän tuona aikana uhkaavasti asemaa. Avaruusromun palanen oli peräisin neuvostoliittolaisesta Kosmos-sarjan vuoden 1970 COSMOS-375 -tiedustelusatelliitista. Myöhemmin Nasa ilmoitti kuitenkin avaruusromun ohittavan aseman turvalliselta etäisyydeltä, sillä sukkulan telakoituminen asemaan oli muuttanut aseman kiertorataa niin, ettei satelliitin kappale ollut enää vaarassa törmätä avaruusasemaan eikä aseman rataa tarvinnut muuttaa. Avaruuskävely suoritettiin onnistuneesti. Avaruusromu on kuitenkin yhä lisääntyvä avaruusmatkailun ongelma. Se on haitannut avaruussukkuloita ja avaruusasemaa aikaisemminkin.


title: Viesti mereltä

text: Viesti mereltä on yhdysvaltalaisen kirjailijan Nicholas Sparksin toinen romaani. Romaani kertoo surun jälkeisestä rakkaudesta, ja se sijoittuu 1990-luvun puolivälin Pohjois-Carolinaan Wilmingtoniin. Kirjaan perustuva samanniminen elokuva sai ensi-iltansa vuonna 1999, ja siinä näyttelivät pääosia Kevin Costner, Paul Newman ja Robin Wright Penn.


title: Viesti mereltä

text: "Viesti mereltä" julkaistiin keväällä 1998, ja se oli Yhdysvalloissa kovakantisten kirjojen bestseller-listalla seitsemän ja pehmeäkantisten bestseller-listalla viiden kuukauden ajan.


title: Karl Hällström

text: Karl Theofron Hällström (13. toukokuuta 1860 Varkaus – 7. syyskuuta 1917 Helsinki) oli suomalainen apteekkari, kuorojohtaja ja säveltäjä.


title: Karl Hällström

text: Hällströmin vanhemmat olivat piirilääkäri Sanfrid Theofron Hällström ja Anna Katarina Lovisa Hällström. Hän oli naimisissa vuodesta 1893 Ester Elfvingin (1870–1950) kanssa, joka avioitui miehensä kuoleman jälkeen vuonna 1920 silloisen tasavallan presidentin K. J. Ståhlbergin kanssa. Hällström tuli ylioppilaaksi 1880 ja valmistui filosofian maisteriksi 1886, farmaseutiksi 1889 ja proviisoriksi 1892. Helsingin Musiikkiopistossa hän opiskeli 1883 ja teki opintomatkoja Keski-Eurooppaan ja Skandinaviaan 1890-luvulla ja 1900-luvun alussa. Hällström oli apteekkarina Forssassa 1896–1902 ja Viipurissa 1902–1910. Hän toimi useissa apteekkialan yhdistyksissä, mutta myös musiikkielämän eri järjestöissä. Apteekkarin työn ohessa hän harrasti kuorotoimintaa, pianonsoittoa sekä säveltämistä. Hän oli mukana perustamassa Ylioppilaskunnan Laulajia ja toimi kuoron johtajana 1883–84. Hälström oli myös Viipurin Lauluveikkojen johtaja 1905–1907 sekä Viipurin Musiikinystävien, Helsingin Musiikkiopiston ja Suomalaisen Oopperan johtokuntien jäsen.


title: Karl Hällström

text: Hällström sävelsi noin 20 yksin- ja kuorolaulua ja laati kansanlaulusovituksia.


title: Hääjuhla (romaani)

text: Hääjuhla on yhdysvaltalaisen kirjailijan Nicholas Sparksin kahdeksas romaani. Se julkaistiin 2003 Sparksin esikoisteoksen "Kuuntele vain muistojasi" jatko-osana. "Hääjuhla" oli bestseller-listalla viiden kuukauden ajan.


title: Hääjuhla (romaani)

text: "Hääjuhla" kertoo pariskunnasta, joka juhlistaa 30-vuotista avioliittoaan. Kirja seuraa Noahin ja Allien tyttären Janen ja hänen aviomiehensä Wilsonin elämää.


title: Aleksandr Bek

text: Aleksandr Alfredovitš Bek (, 3. tammikuuta 1903 Saratov – 2. marraskuuta 1972 Moskova) oli venäläinen neuvostokirjailija.


title: Aleksandr Bek

text: Aleksandr Bek syntyi sotilaslääkärin perheeseen. Vuonna 1919 hän liittyi vapaaehtoisena puna-armeijaan ja työskenteli sittemmin lehtimiehenä. Toisen maailmansodan aikana hän toimi sotakirjeenvaihtajana.


title: Aleksandr Bek

text: Bekin tuotannon keskeisiä aiheita ovat metalliteollisuus ja toinen maailmansota. Hänen ensimmäinen pienoisromaaninsa (1934) kertoo metallurgi Mihail Kurakosta. Kirjailijan teki tunnetuksi Moskovan puolustustaisteluja tuoreeltaan kuvannut pienoisromaani ”Volokolamskin valtatie” ("Volokolamskoje šosse", 1943–1944). Sodan jälkeen hän palasi jälleen teollisuusaiheisiin. Sotateemaa jatkoivat vuonna 1960 ilmestyneet pienoisromaanit "Neskolko dnei" (”Muutamia päiviä”) ja ”Kenraali Panfilovin reservi” ("Rezerv generala Panfilova"). Vuonna 1965 valmistuneen romaanin ”Uskollisuuden mitta” ("Novoje naznatšenije") päähenkilön taustalla on Stalinin ajan metalliteollisuusministeri Ivan Tevosjan. Se ilmestyi Saksassa vuonna 1972, mutta Neuvostoliitossa vasta vuonna 1986.


title: Valinta (Nicholas Sparksin romaani)

text: Valinta on yhdysvaltalaisen kirjailijan, Nicholas Sparksin, kolmastoista romaani. Se julkaistiin Yhdysvalloissa syyskuussa 2007 ja Suomessa vuonna 2009. Sparks aloitti kirjan kirjoittamisen alkuvuodesta 2007 ja hän kertoo halunneensa palata siinä "Kuuntele vain muistojasi" -romaanin rakennelmaan.


title: Nikolai Nosov

text: Nikolai Nikolajevitš Nosov (; 23. marraskuuta 1908 Kiova – 26. heinäkuuta 1976 Moskova) oli venäläinen lastenkirjailija.


title: Nikolai Nosov

text: Nikolai Nosov syntyi näyttelijäperheeseen. Hän opiskeli Kiovan taideinstituutissa ja valmistui Moskovan elokuvainstituutista. Vuosina 1932–1951 hän työskenteli animaatio- ja opetuselokuvien ohjaajana. Vuodesta 1938 lähtien hän kirjoitti lapsille tarkoitettuja kertomuksia.


title: Nikolai Nosov

text: Nosovin ensimmäinen kertomuskokoelma "Tuk-tuk-tuk!" (”Kop-kop-kop!”) ilmestyi vuonna 1945. Sitä seurasivat kirjat ”Hauskoja kertomuksia” ("Vesjolyje rasskazy", 1947), ”Iloinen pikku perhe” ("Vesjolaja semeika", 1949) ja ”Kolja Sinitsynin päiväkirja” ("Dnevnik Koli Sinitsyna", 1950). Pienoisromaani ”Viktor Malejev koulussa ja kotona” ("Vitja Malejev v škole i doma", 1951) sai Stalin-palkinnon vuonna 1952. Teosten sankari on yleensä 11–12-vuotias poika. Ne ovat täynnä toimintaa ja hauskoja tilanteita.


title: Nikolai Nosov

text: Vuonna 1954 ilmestynyt ”Tietämättömän ja hänen kumppaniensa seikkailut” ("Prikljutšenija Neznaiki i jego druzei") kertoo satukaupungissa asuvista pienistä mielikuvitusolennoista. Sen jatko-osia ovat "Neznaika v solnetšnom gorode" (”Tietämätön aurinkokaupungissa”, 1958) ja "Neznaika na Lune" (”Tietämätön kuussa”, 1965). Suosittu trilogia sai Venäjän SFNT:n valtionpalkinnon vuonna 1969.


title: Nikolai Nosov

text: Nosov on laatinut kertomuksiensa pohjalta lukuisia lastennäytelmiä. Niistä on tehty myös elokuvia. Kirjailijan muistelmateos "Taina na dne kolodtsa" (”Salaisuus kaivon pohjalla”) ilmestyi hänen kuolemansa jälkeen.


title: E1P

text: E1P () oli yhdysvaltalainen CubeSat-pikosatelliitti, jonka laukaisu epäonnistui 4. maaliskuuta 2011 Taurus-kantoraketin lisähyötykuormana.


title: E1P

text: Sen rakensi Montana Space Grant Consortium, lähinnä Montana osavaltionyliopiston Space Science and Engineering Laboratory.


title: E1P

text: Satelliitti imitoi Yhdysvaltain ensimmäistä satellittia, Explorer 1:tä. Siinä on jopa professori James Van Allenin lahjoittama Geiger-anturi.


title: E1P

text: E1P:ssä on ohjelmistopohjainen radio.


title: Tokio (sarjakuva)

text: Tokio () on vuonna 2006 ilmestynyt "Piko ja Fantasio" -sarjan albumi. Sarjakuvan on käsikirjoittanut Jean-David Morvan ja piirtänyt José-Luis Munuera.


title: Hans Robert Hiegel

text: Hans Robert Hiegel on saksalainen arkkitehti.


title: Kross

text: Kross voi tarkoittaa seuraavia:


title: Alutorit

text: Alutorit ovat Kamtšatkan alueella Venäjällä elävä etninen ryhmä. Heidät luokitellaan joskus korjakkien alaryhmäksi. Alutorien alkuperäinen kieli on alutor, jota puhuu nykyisin 40 henkilöä. Alutoreja ei luokitella omaksi kansakseen virallisissa tilastoissa, mutta heitä arvioidaan olevan 2 000–3 000.


title: Alutorit

text: Alutorit joutuivat muiden alueensa kansojen mukaan Venäjän vallan alle 1700-luvun aikana. Heidän mailleen alkoi 1800-luvulla tulla lähetyssaarnaajia, jotka käännyttivät paikalliset ortodoksisuuteen. Lähetyssaarnaajia seurasivat venäläiset kauppiaat. Neuvostoliiton myötä perustettiin Korjakkien kansallinen piirikunta vuonna 1930, johon myös alutorien alueet kuuluivat. Kolektivisoinnin myötä alutorit pakotettiin asettumaan aloilleen. Tänä aikana alutorit omaksuivat muun muassa venäläistyylisen vaatetuksen ja tavat. Myös koulujärjestelmä sulautti heitä venäläisiin. Nykyisin alutorin kieltä ja vanhoja tapoja pidetään vanhanaikaisina.


title: Alutorit

text: Alutorit yhdistivät korjakkien harjoittamaan pienimuotoiseen poronhoitoon merellä metsästyksen ja kalastuksen. Kesäisin kalojen kutuaikana suuri osa alutoreista muutti jokien suille jättäen porot nuorien paimenten huolehdittavaksi. Alutoreilla oli monia legendoja, jotka keskittyivät tarinoihin sodankäyntiin naapurikansojen kanssa. Tarinoiden sankarit kuvattiin usein puoliksi eläimiksi.


title: Konstantin Simonov

text: Konstantin (Kirill) Mihailovitš Simonov (; 28. marraskuuta 1915 Pietari – 28. elokuuta 1979 Moskova) oli venäläinen neuvostokirjailija. Hänet tunnetaan parhaiten toista maailmansotaa kuvaavista runoista, näytelmistä ja romaaneista. Simonov oli myös merkittävä kirjallisuus- ja yhteiskuntaelämän vaikuttaja.


title: Konstantin Simonov

text: Konstantin Simonov syntyi pääesikunnan everstin Mihail Simonovin ja ruhtinatar Aleksandra Obolenskajan perheeseen. Isä katosi Venäjän sisällissodassa. Vuonna 1919 äiti muutti pojan kanssa Rjazaniin, jossa hän meni naimisiin bolševikkien palvelukseen siirtyneen tsaarin armeijan everstin kanssa. Isäpuolella oli suuri vaikutus pojan kehitykseen. Äidiltään hän peri rakkauden kaunokirjallisuutta kohtaan.


title: Konstantin Simonov

text: Simonov kävi koulua Rjazanissa ja Saratovissa, jonne perhe oli muuttanut. Perheen siirryttyä Moskovaan hän työskenteli metallimiehenä nykyisen Mosfilmin studioilla. Vuonna 1934 Simonov pääsi Maksim Gorkille nimettyyn kirjallisuusinstituuttiin, jossa hän opiskeli Pavel Antokolskin ja Vladimir Lugovskoin johdolla. Aluksi Simonov kirjoitti rakkauslyriikkaa. Myöhemmin hän tuli tunnetuksi poliittisaiheisilla runoelmillaan.


title: Konstantin Simonov

text: Vuonna 1939 Simonov matkusti sotakirjeenvaihtajana Halhin-Golin taistelupaikoille. Samaan aikaan hän vaihtoi alkuperäisen nimensä "Kirill" kirjailijanimeksi "Konstantin Simonov". Nimenmuutoksen syynä oli Simonovin ällä- ja ärrävika. Vuonna 1940 hän kirjoitti ensimmäisen näytelmänsä "Istorija odnoi ljubvi" (”Eräs rakkaustarina”). Erityisen suosittu tuli sotaa enteilevästä näytelmästä "Paren iz našego goroda" (”Poika meidän kaupungistamme”, 1941), joka sai Stalin-palkinnon vuonna 1942.


title: Konstantin Simonov

text: Toisesta maailmansodasta muodostui ratkaiseva käänne Simonovin elämässä ja tuotannossa. Saksan hyökättyä Neuvostoliittoon hänestä tuli "Krasnaja zvezda" -lehden sotakirjeenvaihtaja. Simonovin tunteikkaat ja isänmaalliset runot olivat sodan aikana valtavan suosittuja. Erityisen merkittävä oli sodan alkuvaiheessa kirjoitettu runo "Ždi menja, i ja vernus..." (”Odota minua, niin palaan...”, 1941), jota miljoonat sotilaat kantoivat muistivihkoissaan.


title: Konstantin Simonov

text: Puna-armeijan vetäytymisvaiheesta kertova näytelmä "Venäläisiä" ("Russkije ljudi", 1942) ilmestyi tuoreeltaan sanomalehti "Pravdassa". Sitä pidetään yhtenä parhaista neuvostonäytelmistä. Kirjailijan ensimmäinen proosateos "Päiviä ja öitä" (myös "Öitä ja päiviä", "Dni i notši", 1943–1944) on vaikuttava kuvaus Stalingradin taisteluista. Molemmat teokset saivat Stalin-palkinnon. Sodan loppuvaiheessa Simonov matkusteli laajasti eri puolilla Eurooppaa. Hän oli läsnä liittoutuneiden armeijoiden kohdatessa Elbellä ja Saksan antautumistilaisuudessa Berliinissä. Toisen maailmansodan jälkeen hän kävi Japanissa, Kiinassa ja Yhdysvalloissa.


title: Konstantin Simonov

text: 1940-luvun lopussa Simonov kirjoitti joukon kylmän sodan aikakautta heijastavia ideologisoituneita teoksia. Näytelmät "Venäjän kysymys" ("Russki vopros", 1946) ja "Tšužaja ten" (”Vieras varjo”, 1949) sekä runokirja "Druzja i vragi" (”Ystävät ja viholliset”, 1948) saivat kaikki Stalin-palkinnon. Samaan aikaan kirjoitettu rehellinen sotakuvaus "Dym otetšestva" (”Isänmaan utu”, 1946–1956) herätti Neuvostoliitossa voimakasta arvostelua.


title: Konstantin Simonov

text: Simonovin myöhemmät proosateokset heijastelevat toisen maailmansodan virallisessa tulkinnassa tapahtuneita muutoksia. Romaani "Elävät ja kuolleet" ("Živyje i mjortvyje") kuvaa puna-armeijan vetäytymistä sodan ensimmäisten viikkojen aikana, "Sotilaiksi ei synnytä" ("Soldatami ne roždajutsja", 1964) Stalingradin taisteluja ja "Viimeinen kesä" ("Posledneje leto", 1971) Valko-Venäjän vapauttamista vuonna 1944. Yhdessä ne muodostavat "Elävät ja kuolleet" -nimisen trilogian. Hruštšovin ”suojasään” hengessä kirjoitetut ensimmäiset osat sisältävät epäonnistuneen sodanjohdon ja turvallisuuselinten arvostelua, kun taas viimeisessä osassa Stalin näyttäytyy jälleen viisaana sotapäällikkönä. Parhaana pidetään ensimmäistä osaa ja sen erikseen julkaistuja lukuja "Pantelejev" ja "Levašov". Teos sai Lenin-palkinnon vuonna 1974.


title: Konstantin Simonov

text: Vuonna 1967 ilmestyi sensuurin runtelema osa Simonovin päiväkirjamerkintöihin perustuvista muistelmista "Sto sutok voiny" (”Sata päivää sotaa”). Sotapäiväkirjojen laajennettu ja kommentoitu laitos "Raznyje dni voiny" (”Sodan eri päiviä”) julkaistiin vuonna 1976. Elämänsä viimeiset vuodet kirjailija työskenteli dokumenttielokuvien parissa. Vuonna 1988 ilmestyivät Stalin-aiheiset muistelmat "Todistaja: Stalin sukupolveni ihmisten silmin" ("Glazami tšeloveka mojego pokolenija").


title: Konstantin Simonov

text: Kirjailijantyönsä ohella Simonov osallistui aktiivisesti Neuvostoliiton kirjallisuuselämään ja yhteiskunnalliseen toimintaan. Vuosina 1946–1954 hän toimi Neuvostoliiton kirjailijaliiton pääsihteerin sijaisena. Vuosina 1954–1959 ja uudelleen vuodesta 1967 lähtien hän oli kirjailijaliiton hallituksen sihteeri. Vuosina 1946–1950 ja 1954–1958 hän työskenteli "Novyi mir" -kirjallisuuslehden ja vuosina 1950–1953 "Literaturnaja gazetan" päätoimittajana. 1950-luvulta lähtien Simonov tunnettiin varovaisen liberaalin kulttuuripolitiikan kannattajana, joka toiminnallaan edisti monien kirjallisuus- ja taide-elämän ilmiöiden esiintuloa ja hyväksymistä.


title: Konstantin Simonov

text: Simonov liittyi NKP:n jäseneksi vuonna 1942. Vuosina 1952–1956 hän oli NKP:n keskuskomitean ehdokasjäsen ja vuosina 1956–1961 sekä vuodesta 1976 lähtien keskuskomitean valvontalautakunnan jäsen. Simonov toimi myös Neuvostoliiton korkeimman neuvoston edustajana ja Neuvostoliiton rauhanpuolustajien komitean puhemiehistön jäsenenä. Vuonna 1974 hän sai sosialistisen työn sankarin arvonimen. Kirjailija on palkittu kolmella Leninin kunniamerkillä. Hänen tuhkansa on siroteltu Mogiljovin lähellä sijaitsevalle taistelukentälle.


title: T’ai Fu: Wrath of the Tiger

text: T’ai Fu: Wrath of the Tiger on vuonna 1999 julkaistu PlayStation-peli. Sen on kehittänyt Dreamworks Interactive ja Activision. Siinä pelataan T’ai Fu -nimisellä tiikerillä, jolla on tehtävänään tappaa Dragon Master. Pelin ääniraidan on säveltänyt Michael Giacchino.


title: Sepelmetsäpöllö

text: Sepelmetsäpöllö ("Ciccaba nigrolineata" eli "Strix nigrolineata") on metsäpöllöjen sukuun kuuluva lintulaji. Sitä tavataan Belizessä, Kolumbiassa, Costa Ricassa, Ecuadorissa, El Salvadorissa, Guatemalassa, Hondurasissa, Meksikossa, Nicaraguassa, Panamassa, Perussa ja Venezuelassa.


title: Sepelmetsäpöllö

text: Sen luontaista elinaluetta ovat subtrooppiset ja trooppiset kuivat metsät, subtrooppiset ja trooppiset kosteat alavat metsät sekä subtrooppiset ja trooppiset kosteat vuoristometsät sekä viljelmät ja puutarhat.


title: Vammaisten syrjintä

text: Vammaisten syrjintä ilmenee vammaisiin kohdistuvana alentuvana tai vihamielisenä suhtautumisena, väkivaltana tai esteettömyyden puutteina toimintaympäristössä.


title: Vammaisten syrjintä

text: Suomen perustuslain 6. yhdenvertaisuutta koskeva pykälä kieltää vammaisten syrjinnän. Vammaisten syrjintä ilman hyväksyttävää syytä on rikoslain 11. luvun 11. pykälän mukaan kriminalisoitu ”elinkeinotoiminnassa, ammatin harjoittamisessa, yleisönpalvelussa, virkatoiminnassa tai muussa julkisessa tehtävässä taikka julkista tilaisuutta tai yleistä kokousta järjestettäessä”.


title: Vammaisten syrjintä

text: Myös YK:n yleissopimus vammaisten oikeuksista kieltää syrjinnän. Sopimuksen voimassaolo alkoi 3. toukokuuta 2008, eli kun yli 20 maata oli ottanut sen käyttöön. Vuoden 2009 lopulla yli 70 valtiota oli ottanut sopimuksen käyttöön. Euroopan unioni otti sopimuksen käyttöön 23. joulukuuta 2010. Suomi allekirjoitti sopimuksen 30. maaliskuuta 2007 ja sopimus otettiin käyttöön vuonna 2016.


title: Taskukolibrit

text: Taskukolibrit ("Elvira") on kolibrien heimoon kuuluva lintusuku. Sukuun kuuluu kaksi Keski-Amerikassa elävää lajia.


title: Kosti Linna

text: Kosti Kalevi Linna (s. 11. heinäkuuta 1931) on suomalainen säveltäjä ja sanoittaja.


title: Catamarcan maakunta

text: Catamarcan maakunta () on Argentiinan luoteisosassa sijaitseva maakunta. Se on pinta-alaltaan 102 602 neliökilometriä ja sen asukasluku oli vuonna 2010 yhteensä 367 820. Sen pääkaupunki on noin 212 000 asukkaan San Fernando del Valle de Catamarca, joka lyhennetään usein Catamarcaksi.


title: Korpraalikolibrit

text: Korpraalikolibrit ("Eupherusa") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.


title: Savukolibrit

text: Savukolibrit ("Cynanthus") on kolibrien heimoon kuuluva lintusuku. Sukuun kuuluu kaksi nearktisella alueella elävää lajia.


title: Neitokolibrit

text: Neitokolibrit ("Thalurania") on kolibrien heimoon kuuluva lintusuku. Sukuun kuuluu viisi neotrooppisella alueella elävää lajia.


title: Yhdysvaltain valitsijamieskokous

text: Yhdysvaltain valitsijamieskokous () koostuu valitsijamiehistä, jotka valitsevat Yhdysvaltain presidentin ja varapresidentin. Yhdysvaltain perustuslaki (II artikla, 1. pykälä, 2. lauseke ja 23. lisäys) määrittää, kuinka monta valitsijaa kullakin osavaltiolla on; käytännössä määrä on sama kuin senaattoreiden ja kongressiedustajien yhteismäärä. Lisäksi Columbian piirikunnalla (Washington) on yhtä monta valitsijamiestä kuin osavaltiolla, jolla niitä on vähiten, eli tällä hetkellä kolme. Kymmenen vuoden välein suoritettava väestönlaskenta vaikuttaa valitsijamiesten määrään. Territoriot eivät ole edustettuina valitsijamieskokouksessa. Vuodesta 1963 valitsijamiehiä on ollut 538. Valitsijamiesten toiminnasta säädetään myös perustuslain 12. lisäyksessä.


title: Yhdysvaltain valitsijamieskokous

text: Äänestäjät eivät valitse suoraan Yhdysvaltain presidenttiä ja varapresidenttiä, vaan äänestävät oman osavaltionsa valitsijamiesten kautta. Valitsijamiehet saavat periaatteessa äänestää ketä tahansa ehdokasta, mutta käytännössä sitoutuvat äänestämään tiettyä ehdokasta ja näin ollen äänestäjät osaavat antaa äänensä valitsijamiesten kautta omalle ehdokkaalleen. Tämä on esimerkki epäsuorasta vaalitavasta.


title: Chacon maakunta

text: Chacon maakunta () on Argentiinan pohjoisosassa sijaitseva maakunta. Se on pinta-alaltaan 99 633 neliökilometriä ja sen asukasluku oli vuonna 2010 yhteensä 1 053 466. Maakunnan pääkaupunki on noin 399 500 asukkaan Resistencia (2010).


title: Moskovan linja-autoasema (Minsk)

text:
Moskovan linja-autoasema (, ) on tärkeä linja-autoliikenteen asema Minskin koillisosissa Valko-Venäjällä. Aseman suunnittelusta vastasi arkkitehti N. Naumov ja se avattiin liikennekäyttöön vuonna 1999. Aseman osoite on Ul. Filimonova 63 (), eli asema sijaitsee heti suuren, keskustasta kansainvälistä lentokenttää kohti vievän Prospekt Nezavisimostin eteläpuolella ja Valko-Venäjän kansalliskirjaston länsipuolella. Asema avoinna päivittäin kello 5:00-23:00.
Asema on yksi keskeisimmistä Valko-Venäjän kansallisen ja kansainvälisen linja-autoliikenteen asemista. Sen kautta kulkee myös useita Minskin paikallisliikenteen bussireittejä (linjat 31, 91, 100, 113, 113a, 139, 172з; johdinlinja-autot 1 ja 56).


title: Moskovan linja-autoasema (Minsk)

text: Noin 700 metriä linja-autoaseman länsipuolella sijaitsee Minskin metron asema ().


title: Córdoban maakunta (Argentiina)

text: Córdoban maakunta () on Argentiinan keskisosassa sijaitseva maakunta. Se on pinta-alaltaan 165 321 neliökilometriä ja sen asukasluku oli vuonna 2010 yhteensä 3 304 825. Maakunnan pääkaupunki on noin 1 420 000 asukkaan Córdoba (2010).


title: Confide in Me

text: "Confide in Me" on kappale Kylie Minoguen albumilta "Kylie Minogue" (1994). Se on albumin ensimmäinen single ja julkaistiin 29. elokuuta 1994. Kappaleen kirjoittivat Steve Anderson, Dave Seaman ja Owain Barton. B-puolia ovat "Nothing Can Stop Us" ja "If You Don't Love Me".


title: Web Open Font Format

text: Web Open Font Format (WOFF) on verkkosivuilla käytettäväksi tarkoitettu kirjasinmuoto. WOFF kehitettiin vuonna 2009 ja sitä kehitetään World Wide Web Consortiumin standardiksi.


title: Web Open Font Format

text: Mozilla Foundation, Opera Software ja Microsoft jättivät WOFF:n W3C:n hyväksyttäväksi 8. huhtikuuta 2010. W3C odottaa WOFF:n muodostuvan selainriippumattomaksi kirjasintyypiksi.


title: Web Open Font Format

text: WOFF pakkaa TrueType, OpenType ja Open Font Format kirjasinten käyttämät tiedostot määritelmän mukaisella menetelmällä, mikä mahdollistaa kirjasinten käytön verkkosivuilla.


title: UWE

text: UWE-1 on saksalainen CubeSat, jonka rakensivat Würzburgin yliopiston opiskelijat. Se laukaistiin 27. lokakuuta 2005 Plesetskin kosmodromilta avaruuteen.


title: UWE

text: UWE-1-satelliittia seurasi UWE-2, joka laukaistiin Intiasta 23. syyskuuta 2009.


title: UWE

text: UWE-3 on vuoden 2011 alussa vielä suunniteltavana.


title: Entre Ríosin maakunta

text: Entre Ríosin maakunta () on Argentiinan koillisosassa sijaitseva maakunta. Se on pinta-alaltaan 78 781 neliökilometriä ja sen asukasluku oli vuonna 2010 yhteensä 1 236 300. Maakunnan pääkaupunki on noin 270 000 asukkaan Paraná (2010).


title: Formosan maakunta

text: Formosan maakunta () on Argentiinan pohjoisosassa sijaitseva maakunta. Se on pinta-alaltaan 72 066 neliökilometriä ja sen asukasluku oli vuonna 2010 yhteensä 527 895. Maakunnan pääkaupunki on noin 239 000 asukkaan Formosa (2010), joka sijaitsee maakunnan itäosassa lähellä Paraguayn rajaa.


title: Don Paterson

text: Don Paterson (s. 1963 Dundee, Skotlanti) on skotlantilainen runoilija, kirjailija ja muusikko.


title: Don Paterson

text: Paterson sai vuonna 1990 Eric Gregory palkinnon, runollaan "A Private Bottling" hän voitti Arvon Foundationin runokilpailun 1993. Hänet valittiin 1994 Poetry Societyn kahdenkymmenen ”uuden sukupolven” runoilijan listalle. Vuonna 2002 hänelle myönnettiin Scottish Arts Councilin Luova Skotlanti -palkinto.


title: Don Paterson

text: Paterson sai ensimmäisestä runokokoelmastaan "Nil Nil" (1993) Forward Poetry Prize -palkinnon parhaasta esikoiskokoelmasta. "God’s Gift to Women" (1997) hänelle myönnettiin T. S. Eliot Prize ja Geoffrey Faber Memorial Prize. "The Eyes", mukaelmia espanjalaisen runoilijan Antonio Machadon (1875–1939) runoista ilmestyi 1999. Hän on toimittanut teoksen "101 Sonnets: From Shakespeare to Heaney" (1999) sekä teoksen "Last Words: New Poetry for the New Century" (1999) Jo Shapcottin kanssa. Kokoelmallaan "Landing Light" (2003) hän sai sekä vuoden 2003 T. S. Eliot Prizen että vuoden 2003 Whitbreadin runopalkinnon. Lisäksi häneltä on ilmestynyt kolme aforismikokoelmaa, "The Book of Shadows" (2004; suom. "Varjojen kirja" 2010), "The Blind Eye" (2007) ja "Best Thought, Worst Thought" (2008). "Orpheus", hänen versionsa Rainer Maria Rilken teoksesta "Sonetit Orfeukselle", ilmestyi 2006.


title: Don Paterson

text: Paterson opettaa St Andrewsin yliopistossa ja työskentelee runojen kustannustoimittajana lontoolaiselle kustantajalle Picadorille. Hän on myös taitava jazz-kitaristi, ja hän esiintyy sekä yksin että veti kymmenen vuotta jazz-folk-yhtyettä Lammas Tim Garlandin kanssa. Hän asuu Skotlannissa St Andrewsissa.


title: Don Paterson

text: Vuonna 2008 Paterson sai Brittiläisen imperiumin ritarikunnan OBE-arvon. Queen’s Gold Medal for Poetry hänelle myönnettiin 2010.


title: Don Paterson

text: Patersonia on aforistikkona luonnehdittu ”kurittomaksi ja monikasvoiseksi salamieleksi, joka vaihtaa kuumeisesti retorista asentoa ja verbaalista asearsenaalia”.


title: Alain-René Lesage

text: Alain-René Lesage (kirjoitetaan myös Le Sage) (6. toukokuuta 1668 – 17. marraskuuta 1747) oli ranskalainen kirjailija ja näytelmäkirjailija.


title: Michael McGillicutty

text: Joseph Curtis "Joe" Hennig (s. 1. lokakuuta 1979) on yhdysvaltalainen showpainija. Hänellä on sopimus World Wrestling Entertainmentin kanssa jossa hän painii sen Raw brändissä ja oli myös siellä Nexus -nimisen ryhmän jäsen. Ennen tätä hän paini WWE:n omistamassa kehitysterritorio Florida Championship Wrestlingissä. Hän osallistui WWE NXT:n toiselle kaudelle nimellä Michael McGillicutty. Hänen isänsä on WWE Hall of Fameen kuuluva "Mr. Perfect" Curt Hennig.


title: Michael McGillicutty

text: Vuonna 2013 Hennig teki paluun nimellä Curtis Axel. Hän voitti samana vuonna Payback-tapahtumassa Intercontinental-mestaruuden.


title: Pret A Manger

text: Pret A Manger on brittiläinen ravintolaketju, joka on erikoistunut lähinnä erilaisten valmiiden voileipien, patonkien ja salaattien myymiseen. Yrityksen nimi tulee ranskan kielen sanoista "prêt à manger", joka tarkoittaa "valmis syötäväksi" (vrt. "prêt-à-porter").


title: Pret A Manger

text: Pret A Mangerin perustivat Sinclair Beecham ja Julian Metcalfe Lontoossa vuonna 1986. Suuri osa yrityksen myynnistä keskittyy edelleen Lontooseen, jossa lähes kolme neljäsosaa ketjun ravintoloista sijaitsee. Lontoon lisäksi Pret A Mangereita on muualla Britteinsaarilla, Hongkongissa ja Yhdysvalloissa.


title: Pret A Manger

text: Pret A Manger korostaa markkinoinnissaan tuotteidensa tuoreutta ja luonnollisia raaka-aineita.


title: Tilma Hainari

text: Tilma Sofia Hainari (os. Hagan 1. syyskuuta 1861 Ruskeala – 23. tammikuuta 1940 Helsinki) oli suomalainen naisasia-aktivisti ja kansanvalistaja.


title: Tilma Hainari

text: Hainarin vanhemmat olivat maanviljelijä Johan Hagan ja Adolfina Sofia Soldan.


title: Tilma Hainari

text: Hainari toimi englannin opettajana 1902–1924, ensin Sortavalassa ja sitten Helsingissä. Hän osallistui Suomen valtuuskunnan jäsenenä eräisiin Kansainliiton kokouksiin 1920- ja 1930-luvuilla ja tuki huomattavin taloudellisin lahjoituksin Akateemisen Karjala-Seuran perustamista vuonna 1922. Hän toimi myös Koulukeittoyhdistyksessä ja oli Suomen Naisten Kansallisliiton puheenjohtaja vuodesta 1914 aina vuoteen 1938, ajaen mm. naispoliisasiaa.


title: Tilma Hainari

text: Hainari julkaisi vuonna 1927 teoksen "Hilda Käkikoski kirjeittensä valossa". Hänen puolisonsa vuodesta 1883 oli historiantutkija ja kansanedustaja Oskar Hainari (k. 1910).


title: Christer Granskog

text: Christer Granskog (s. 9. syyskuuta 1947 Alaveteli) on Piceum Oy:n toimitusjohtaja, Rautaruukin varapuheenjohtaja, Patrian hallituksen puheenjohtaja sekä kuuluu VR-konsernin hallitukseen. Hän on myös Sarlin Groupin, Havatorin sekä Finvestin hallituksen jäsen. Koulutukseltaan hän on diplomi-insinööri.


title: Christer Granskog

text: Granskog on työskennellyt aiemmin muun muassa Kalmar Industriesin, Partek Cargotecin, Sisu-konsernin ja Valmet Automationin toimitusjohtajana. Hän on ollut Rautaruukin ja VR-konsernin ohella myös useiden muiden yhtiöiden hallituksissa.


title: Christer Granskog

text: Granskog on toiminut myös Sosialidemokraattiset Opiskelijat -järjestön puheenjohtajana 1972–1973.


title: Australiankehrääjät

text: Australiankehrääjät ("Aegothelidae") on Australaasiassa elävä kehrääjälintuheimo. Heimoon kuuluu BirdLifen mukaan yksi suku ja kymmenen lajia. Ne ovat harvoin nähtyjä lintuja, eikä useimpien lajien elintavoista tiedetä paljoakaan. Useimmat tästä linturyhmästä saadut tiedot on kerätty tunnetuimmasta ja laajimmalle levinneestä lajista, australiankehrääjästä ("Aegotheles cristatus"). Se on heimon ainoa laji jota tavataan avoimissa metsissä ja pensaikkoalueilla, muut elävät yksinomaan kosteissa trooppisissa metsissä. Kaikki lajit ovat yöaktiivisia hyönteissyöjiä, jotka viettävät päivänsä yleensä puunonkaloissa tai lehvästön suojissa. Pesäkin on yleensä puunonkalossa, johon naaras munii yhdellä kerralla 1-5 valkoista munaa.


title: Australiankehrääjät

text: Australiankehrääjien tuntomerkit sijoittuvat kehrääjien ja pöllökehrääjien välille. Niillä on myös pöllöjen piirteitä. Eri lajit muistuttavat suuresti toisiaan. Pituus ja koko vaihtelevat lajeittain. Ne ovat kuitenkin pöllökehrääjiä pienempiä. Pienimmät lajit ovat kottaraisen, suurimmat kyyhkyn kokoisia. Pienin laji on 15 sentin pituinen, mutta suurimmat heimon jäsenet ovat 30 sentin pituisia. Paino on lajista riippuen 29-85 grammaa. Australiankehrääjien pää on suuri ja silmät ovat isot ja pyöreät. Litteä, kärjestä pyöristynyt nokka on sitä vastoin varsin pieni. Nokka onkin hennompi ja lyhyempi kuin pöllökehrääjillä ja useimmilla muilla kehrääjälinnuilla. Se on osittain pitkien otsahöyhenten peittämä ja sitä ympäröivät tuntoharjaksiksi muuttuneet melko pitkät höyhenet. Kita aukenee suureksi ja kitalakea peittää pehmeä nahka, josta tosin puuttuu varsinaisten kehrääjien kitalaelle ominainen runsassuoninen aistinkerros. Jalat ovat melko pitkät, mutta varpaat ovat pienet ja heikot. Pyrstö on pyöreäpäinen ja suhteellisen pitkä, siivet pitkät ja pyöristyneet. Pyrstörauhanen on hyvin kehittynyt. Australiankehrääjiltä puuttuvat puuterihöyhenet ja samoin umpisuoli.


title: Australiankehrääjät

text: Höyhenys on tummasävyinen. Sen väri vaihtelee harmaasta punertavanruskeaan. Vatsapuoli on yleensä vaaleampi. Useilla lajeilla on sekä harmaita, että punertavia värimuotoja. Saman lajin eri värimuodot elävät kumpikin sillä alueella, johon niiden väritys sopii paremmin. Usein niiden höyhenyksessä on myös sekavia juovia tai täpliä.


title: Australiankehrääjät

text: Australiankehrääjien levinneisyys rajoittuu nykyään Australaasiaan. Useimmat lajit elävät Uudessa-Guineassa, mutta niitä tavataan myös Australiassa, Tasmaniassa, Uudessa-Kaledoniassa sekä Molukeilla. Heimon pääasiallista elinympäristöä ovat luonnontilaiset trooppiset alankometsät. Australiankehrääjä elää myös avoimilla metsämailla ja pensaikkoalueilla. Uuden-Guinean lajeista jotkin, kuten sinettikehrääjä ja arfakinvuorikehrääjä ovat vuoristometsien asukkeja, kun taas toiset lajit kuten pikkusinettikehrääjä ja juovakehrääjä elävät alankometsissä.


title: Australiankehrääjät

text:
Kansainvälinen luonnonsuojeluliitto IUCN luokittelee seitsemän lajia elinvoimaiseksi ja kaksi lajia puutteellisesti tunnetuksi.
Toistaiseksi vain uudenkaledoniankehrääjä on uhanalainen. Tästä äärimmäisen uhanalaisesta lajista tunnetaan vain yksi kerätty yksilö ja yksi varma havainto.


title: Australiankehrääjät

text: Australiankehrääjät ovat kehrääjien tavoin hyvin piilottelevia lintuja, eikä niiden elintavoista tiedetä paljoakaan. Suurin osa heimon elintavoista saadusta informaatiosta koskee australiankehrääjää ("Aegotheles cristatus"). Muiden lajien elintavoista, ravinnosta tai lisääntymisbiologiasta tiedetään hyvin niukasti ja joidenkin kohdalla ei lainkaan. Australiankehrääjät ovat yöeläimiä ja niitä näkee liikkeellä yleensä hämärän aikaan, pilvisellä säällä ja harvoin myös päivällä. Hyvästä suojaväristä huolimatta ne viettävät suuren osan valoisasta ajasta puunkolossa tai lehvästön suojissa. Vaikka ne eivät olekaan liikkeellä päiväsaikaan, niiden surisevia tai sihiseviä kutsuhuutoja kuulee puunkoloista. Australiankehrääjän oleskelun puussa voidaan varmistaa koputtamalla puunrunkoa, jolloin lintu kurkistaa kolostaan pöllön tapaan ja sihisee häiritsijälle. Jos häirintää jatketaan, lintu lentää läheiselle oksalle ja kääntyy tuijottamaan suoraan tunkeutujaa. Tämä vaikuttaa kuitenkin turhalta kun ottaa huomioon, että australiankehrääjät pystyvät kääntämään päätään 180 astetta.


title: Australiankehrääjät

text: Useimpien lajien ääntelystä tiedetään vain vähän. varoitusäänten lisäksi jotkin niistä päästävät möreitä "owrr" tai kimakoita "kee"-ääniä, aavemaisia huutoja, vihellyksiä tai kaakatusta. Australiankehrääjien lento on suoraviivaisempaa kuin kehrääjillä ja pöllökehrääjillä. Oksilla ne istuvat yleensä poikittain eivätkä muiden kehrääjälintujen tapaan pitkittäin. Heimon lajit eivät koskaan asetu pöllökehrääjille ja pökkelökehrääjille tyypilliseen oksantynkäasentoon. Vaikka australiankehrääjät liikkuvat yleensä yksikseen, niiden uskotaan pariutuvan eliniäksi. Ne eivät juuri tee vaelluksia, vaan pari pysyy samalla reviirillä vuoden ympäri.


title: Australiankehrääjät

text: Australiankehrääjien ravinto koostuu enimmäkseen lentävistä hyönteisistä. Toistaiseksi kuitenkin vain kahden lajin saalisvalikoimasta on saatu kunnollista tietoa. Australiankehrääjä syö erilaisia hyönteisiä, etenkin kovakuoriaisia, muurahaisia, heinäsirkkoja ja hepokatteja. Sille kelpaavat myös hämähäkit ja tuhatjalkaiset. Vuorikehrääjän saaliseläimet ovat lähinnä kovakuoriaisia, mutta pienemmissä määrin se nappaa myös yöperhosia, kärpäsiä, heinäsirkkoja ja kastematoja. Aiemmin australiankehrääjien uskottiin nappaavan saaliinsa pitkien lentomatkojen aikana, mutta todellisuudessa ne tekevät hyönteisiä napatessaan vain lyhyitä pyrähdyksiä. Linnut istuskelevat istumapaikallaan ja lentävät sieppaamaan havaitsemansa saaliin riippumatta siitä sijaitseeko hyönteinen tai muu ravintoeläin ilmassa, maassa, puunrungolla vai kasvillisuuden joukossa.


title: Australiankehrääjät

text: Australiankehrääjien pesinnästä saadut tiedot koskevat lähinnä australiankehrääjää. Muiden lajien kohdalla tietoa on vain vähän. Heimon jäsenet pesivät yleensä puunonkaloissa, mutta joskus myös kalliojyrkänteillä tai maatörmien käytävissä. Toisinaan kolot on pehmustettu lehdillä tai untuvilla, yleensä ne kuitenkin ovat paljaat. Soidinmenoista ei tiedetä juuri mitään. Naaras munii yhdellä pesintäkerralla 1-5 munaa. Ne ovat valkoisia, joskus täplikkäitä, muodoltaan lähes pyöreitä ja halkaisijaltaan 2-3 senttiä. Kaikkien australiankehrääjälajien lajien munankuoret ovat epätavallisen paksuja. Syytä tähän ei tiedetä. Molemmat vanhemmat osallistuvat poikasten hoitoon ja ainakin australiankehrääjällä molemmat myös hautovat. Tämän lajin haudonta-aika kestää noin 26 päivää ja poikaset ovat kuoriutuessaan valkoisen untuvan peitossa. Poikaset tulevat lentokykyisiksi 21-29 päivän kuluessa, muista lajeista ei ole tietoa. Australiassa ja luultavasti myös muualla voi syntyä kaksi poikuetta vuodessa.


title: Australiankehrääjät

text: Australiankehrääjät on perinteisesti sijoitettu kehrääjälintuihin. Erään DNA-tutkimuksen mukaan australiankehrääjät erosivat muiden lahkon lajien yhteisestä kehityslinjasta vähän alle 19 miljoonaa vuotta sitten, eli pian sen jälkeen kuin kehrääjä- ja pöllölintujen esivanhemmat erkanivat toisistaan. Erään toisen DNA-DNA-hybridisaatio tutkimuksen mukaan heimo olisi eronnut muista lahkon lajeista jo noin 44 miljoonaa vuotta sitten. Monet tutkijat kuitenkin arvelevat, että australiankehrääjät olisivat lähempää sukua kiitäjälinnuille kuin kehrääjälinnuille. Australiankehrääjien lähimpinä sukulaisina on aiemmin pidetty pöllökehrääjiä. Tämä käsitys on ilmeisesti joistain yhteisistä anatomista piirteistä huolimatta väärä. Joka tapauksessa australiankehrääjät erkanivat muiden kehrääjälintuheimojen kehityslinjoista kaikkein varhaisimmin. Ranskasta on löydetty myöhäiseltä eoseenikaudelta peräisin olevia fossiileja, jotka saattavat kuulua australiankehrääjille. Mioseenikauden keskivaiheille ajoitettuja fossiileja on löydetty myös Uudesta Etelä-Walesistä, Australiasta. Vielä muutama tuhat vuotta sitten Uudessa-Seelannissa eli "Megaegotheles novaezealandiae" -niminen australiankehrääjälaji, joka oli lähes, ellei kokonaan lentokyvytön.


title: Boris Aristov

text: Boris Ivanovitš Aristov (13. syyskuuta 1925 – 27. marraskuuta 2018) oli neuvostoliittolainen poliitikko ja diplomaatti, joka toimi suurlähettiläänä Varsovassa vuodesta 1978, Neuvostoliiton varaulkoministerinä vuosina 1983–85 ja ulkomaankauppaministerinä 1985–88. Vuonna 1988 Aristov nimitettiin suurlähettilääksi Suomeen. Hän jäi eläkkeelle vuonna 1992.


title: Ruskoturilas

text: Ruskoturilas ("Serica brunnea") on lehtisarvisiin ("Scarabaeidae") kuuluva kovakuoriaislaji.


title: Ruskoturilas

text: Ruskoturilas on väritykseltään lähinnä yksivärisen punaruskea.


title: Ruskoturilas

text: Laji on yleinen Etelä- ja Keski-Suomessa.


title: Ruskoturilas

text: Laji viihtyy valoisissa paikoissa.


title: Pikkuturilas

text: Pikkuturilas ("Omaloplia ruricola") on lehtisarvisiin ("Scarabaeidae") kuuluva kovakuoriaislaji.


title: Pikkuturilas

text: Pikkuturilaalle tunnusomaisia piirteitä ovat pieni koko sekä peitinsiipien tumma sauma.


title: Pikkuturilas

text: Lajia ei tavata Suomessa. Lähimmät löytöpaikat sijaitsevat Etelä-Virossa.


title: Bo Ahlfors

text: Bo Ahlfors (6. kesäkuuta 1933 Helsinki – 6. toukokuuta 1999 Helsinki) oli suomalainen toimittaja, tietokirjailija ja politiikan tutkija, joka oli aktiivisimmillaan 1970- ja 1980-luvuilla. Ahlfors toimi Yleisradion tutkimusosaston tutkijana. Useat Ahlforsin julkaisut käsittelivät Suomen sosialidemokraattisen puolueen aatteellisia kysymyksiä. Häntä pidettiin jopa puolueen pääideologina, sillä hän pystyi tekemään tiivistyksiä ja avaamaan uusia näkökulmia, joiden avulla hän nousi paneelikeskustelujen suosikiksi ja johtavien SDP:n poliitikkojen taustakirjoittajaksi. Tämä tapahtui siitä huolimatta, että hänen puheensa oli cp-vamman vuoksi kankeaa. Ahlfors toimi Setan puheenjohtajana 1979–1980.


title: Saksanturilas

text: Saksanturilas ("Melolontha melolontha") on lehtisarvisiin ("Scarabaeidae") kuuluva kovakuoriaislaji.


title: Saksanturilas

text: Naarailla on koiraisiin verrattuna lyhyemmät liuskat tuntosarvissa.


title: Saksanturilas

text: Saksanturilaat elävät lehtimetsissä. Lajia ei tavata luonnonvaraisena Suomessa. Kuitenkin joitakin saksanturilasyksilöitä on kulkeutunut Suomeen tuontitavaroiden mukana. 1900-luvun alussa laji oli Ruotsissa hyvin yleinen ja niitä tapettiin silloin paljon, koska siitä sai vastineeksi rahaa.


title: Saksanturilas

text: Turilaat syövät lehtiä. Toukat syövät monien eri kasvien juuria, ja niitä pidetään viljelykasvien tuholaisina. Toukat elävät yleensä maassa neljä vuotta ennen koteloitumistaan.


title: Valentin Rasputin

text: Valentin Grigorjevitš Rasputin (; 15. maaliskuuta 1937 Ust-Uda – 14. maaliskuuta 2015 Moskova) oli venäläinen kirjailija. Hän syntyi Siperian itäosassa Ust-Udassa ja muutti myöhemmin Irkutskiin, missä hän yliopisto-opintojen ohessa toimi myös lehtimiehenä.


title: Valentin Rasputin

text: Rasputinin esikoisteos "Marian rahat" julkaistiin vuonna 1968. Suomeksi on julkaistu ainakin kansainvälisesti katsottuna läpimurtoteos, novelli "Elä ja muista" sekä "Jäähyväiset Matjoralle" ja romaani "Viimeinen raja". "Jäähyväiset Matjoralle" on myös filmatisoitu. Rasputinia pidettiin yhtenä merkittävimmistä uudemman aikakauden neuvostokirjailijoista. Hän saikin useita tunnustuksia ja kunnianosoituksia kirjailijantyöstään, kuten valtionpalkintoja.


title: Valentin Rasputin

text: Rasputinin kirjallinen tyylilaji oli eeppisen kerronnallista proosaa. Esikuvikseen hän mainitsi Tšehovin ja Tolstoin.


title: Valentin Rasputin

text: Rasputin teki itsensä tunnetuksi myös luonnonsuojelijana, erityisesti Siperian jokien suhteen.Lisäksi lukuisia muita kirjallisia tunnustuspalkintoja.


title: Palkkionpalautus

text: Palkkionpalautukset tai kannustimet ovat Suomen arvopaperimarkkinalain luvun 4 1 §:n 3. momentin määritelmän mukaisesti sijoitus- tai oheispalvelun tarjoamisen yhteydessä kolmannelle osapuolelle annettavia tai tältä saatavia maksuja ja muita etuja.


title: Palkkionpalautus

text: Jokainen sijoituspalveluita tarjoava toimija Suomessa on velvollinen kertomaan ennakkotiedoissa pitääkö se itsellään palkkionpalautukset vai palauttaako toimija ne asiakkailleen.


title: Palkkionpalautus

text: Palkkionpalautuksia syntyy mm. sijoitusrahastojen ja indeksilainojen myynneistä.


title: Palkkionpalautus

text: Jos yhtiö valitsee sijoitustuotteensa palkkionpalautusten perusteella


title: Palkkionpalautus

text: On suhteellisen harvinaista rahoitusalalla että palkkonpalautuksista luovuttaisiin asiakkaiden hyväksi.


title: Palkkionpalautus

text:
Finanssivalvonta on 31.1.2006 pyytänyt Kuluttajavirastolta lausuntoa koskien standardia rahoituspalveluiden tarjoamisesta .
Kuluttajaviraston julkaisema lausunto viittaa standardin kohtaan 7.2.1 (12):


title: Palkkionpalautus

text: Palkkionpalautusjärjestelyksi "kutsuttu menettelytapa, jossa omaisuudenhoitaja voi saada kolmannen tahon kanssa tehdyn sopimuksen nojalla tältä palkkioita asiakkaan lukuun hankituista tai luovutetuista arvopapereista, vaikuttaa jo lähtökohdiltaan niin arveluttavalta, ettei sitä tulisi lainkaan sallia. Omaisuudenhoitajan lojaliteetin tulee suuntautua ehdottomasti vain päämiehensä etujen ajamiseen. Jos kolmansien tahojen sallitaan palkitsevan omaisuudenhoitajia palkkiohoukuttein, tämä ei voi olla vaikuttamatta siihen, millaisiin ratkaisuihin omaisuudenhoitaja päätyy asiakkaansa varojen suuntaamisessa. Sehän on koko palkitsemisen tarkoitus. Järjestelyyn tulee suhtautua tiukan kielteisesti."


title: Daring-luokka (hävittäjä, 1949)

text: Daring-luokka oli yhdentoista aluksen muodostama hävittäjäluokka, joista kahdeksan palveli Britannian kuninkaallisessa laivastossa ja loput kolme Australian laivastossa. Luokkaan kuului lisäksi Britannialle kahdeksan alusta ja Australialle yksi, mutta niiden tilaukset peruutettiin. Alukset valmistuivat toisen maailmansodan loputtua, ja ne palvelivat 1950-luvulta alkaen aina 1980-luvulle. Kuninkaallisen laivaston aluksista myytiin kaksi 1993 Perulle, missä toinen palveli aina vuoteen 2007 saakka, ja "HMAS Vampire" on museoitu.


title: Daring-luokka (hävittäjä, 1949)

text: Alukset olivat suurimpia ja raskaimmin aseistettuja Kansainliiton laivastojen palveluksessa olleita hävittäjiä. Ne olivat lisäksi viimeisiä, joiden pääaseina olivat tykit eivätkä ohjukset. Alukset osallistuivat Indonesian kansannousuun (1962–1966) ja Vietnamin sotaan (1959–1975).


title: Daring-luokka (hävittäjä, 1949)

text: Britannian kuninkaalliselle laivastolle toimitetut hävittäjät valmistettiin kahdessa erässä. Ensimmäisessä, johon kuuluivat "HMS Daring", "HMS Dainty", "HMS Defender" ja "HMS Delight", oli perinteinen vaihtovirtajärjestelmä ja lopuissa tasavirtajärjestelmä. Ensimmäinen erä sijoitettiin 2. ja toinen 5. hävittäjälaivueeseen. Luokan aluksista "HMS Delight" (ex-"HMS Ypres") ja "HMS Danae" olivat alun perin Battle-luokassa tilattuja, mutta ainoastaan ensin mainittu valmistui toisen tultua peruutetuksi.


title: Daring-luokka (hävittäjä, 1949)

text: "HMS Daring", "HMS Decoy" ja "HMS Diana" olivat ainoastaan osittain hitsaamalla valmistettuja, mutta loput täysin.


title: Daring-luokka (hävittäjä, 1949)

text: Australian laivasto tilasi alun perin 3. joulukuuta 1946 neljä luokan alusta, jotka nimettiin toisen maailmansodan romurautalaivueen mukaisesti. Valmistuksen aikaan alusten suunnitelmat muuttuivat ja pääosa muutoksista koski majoitustiloja. Aluksista valmistui lopulta ainoastaan kolme "HMAS Waterhenin" tilauksen tultua peruutetuksi maaliskuussa 1953.


title: Wolfgang Puck

text: Wolfgang Johannes Puck (syntyjään Wolfgang Johannes Topfschnig, 8. heinäkuuta 1949) on itävaltalais-yhdysvaltalainen julkkiskokki, ravintoloitsija ja liikemies. Puckin ravintoloita, catering-palveluita, keittokirjoja ja Puckin nimeä käyttäviä tuotteita hallinnoi hänen yhtiönsä Wolfgang Puck Companies.


title: Tullia Zevi

text: Tullia Calabi Zevi (2. helmikuuta 1919 Milano, Italia – 22. tammikuuta 2011 Rooma, Italia) oli italialainen toimittaja ja kirjailija ja Italian juutalaisyhteisön johtaja.


title: Tullia Zevi

text: Zevin isä Giuseppe Calabi oli asianajaja ja vastusti Mussolinin aikana julkisesti fasismia.


title: Optio-oikeus

text: Optio-oikeus eli valintaoikeus (, valinta) tarkoittaa oikeutta valita eri vaihtoehdoista.


title: Optio-oikeus

text: Taloustieteessä optio-oikeus merkitsee yrityksen osakkaan tai työntekijän mahdollisuutta valita ostaako vai jättääkö ostamatta yrityksen osakkeita ennalta päätettyyn hintaan määrättyyn päivään mennessä. Aihetta käsitellään tarkemmin sivulla optio.


title: Optio-oikeus

text: Kansainvälisessä oikeudessa optio-oikeus tarkoittaa toisen valtion hallintaan luovutettavalla alueella asuvien ihmisten oikeutta valita pysyvätkö he aluetta aiemmin hallinneen valtion kansalaisina vai vaihtavatko he kansalaisuuttaan. Optio-oikeudesta sovitaan tavallisesti valtiosopimuksella, jossa sovitaan myös määräpäivä, johon mennessä oikeutta on käytettävä. Tavallisesti sopimus velvoittaa vanhan kansalaisuutensa säilyttävän henkilön muuttamaan pois luovutettavalta alueelta. Valintaoikeuden tarjoamisella yritetään lieventää aluemuutoksen asukkaille aiheuttamia seurauksia. Esimerkiksi Suomen ja Venäjän kesken 1920 solmitussa Tarton rauhassa annettiin Petsamon alueen venäläiselle väestölle optio-oikeus.


title: Peter Frenette

text: Peter Frenette (s. 24. helmikuuta 1992) on yhdysvaltalainen uransa lopettanut mäkihyppääjä. Häntä valmensi entinen mäkihyppääjä Clint Jones.


title: Peter Frenette

text: Ensimmäisen kerran Frenette kilpaili mäkihypyn maailmancupissa kaudella 2010–2011 Sapporossa, sijoittuen ensimmäisessä kisassa 33:nneksi ja toisessa sijalle 18. Se oli Yhdysvaltain paras maailmancupin sijoitus mäkihypyssä yli seitsemään vuoteen. Vancouverin olympialaisissa 2010 Frenette karsiutui molemmista kisoista toiselta kierrokselta. Oslon MM-kilpailuissa 2011 hän sijoittui suurmäen kisassa sijalle 35.


title: Sarvihopea

text: Sarvihopea eli klooriargyriitti (aiemmin myös kerargyriitti tai klorargyriitti) on hopeamalmimineraali, jonka kemiallinen koostumus on AgCl eli hopeakloridi. Sitä muodostuu hopeamalmien rapautuessa sementaatiovyöhykkeessä. Sarvihopea on sarvimaista ainetta, joka on väritöntä, harmaata, kellertävää tai ruskeaan vivahtavaa. Valo muuttaa sen violetiksi. Sarvihopeaesiintymiä on varsinkin Chilessä, Meksikossa ja Perussa.


title: Kergueleninkaali

text: Kergueleninkaali ("Pringlea antiscorbutica") () on ristikukkaiskasvi, joka kasvaa Kerguelen-saarilla eteläisellä Intian valtamerellä. Se on nimetty kasvupaikkansa mukaan, ja sen on luokitellut kasvitieteilijä Joseph Dalton Hooker toukokuussa 1840.


title: Kergueleninkaali

text: Kergueleninkaali kasvaa Kerguelen-saarten lisäksi Intian valtameren subantarktisella alueen saarilla, Prinssi Edwardin saarilla, Heard ja McDonaldinsaarilla ja Crozetsaarilla.


title: Kergueleninkaali

text: Syömäkelpoinen krassilta ja keitettynä ummehtuneelta maistuva kasvi sisältää hyvin C-vitamiinipitoista öljyä. Kasvin käyttökelpoisuus keripukin torjumisessa näkyy sen latinankielisessä nimessä, joka tarkoittaa ”keripukkia vastaan”.


title: Ruohokolibrit

text: Ruohokolibrit ("Lepidopyga") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.


title: Paul Weissenberg

text: Paul Weissenberg on saksalainen EU-virkamies, joka 1. helmikuuta alkaen toimii DG Enterprise and Industryn varapääjohtajana.


title: Paul Weissenberg

text: Paul Weissenberg opiskeli juristiksi Würzburgin ja Freiburgin yliopistoissa. Hän suoritti jatko-opintoja Eurooppa-laissa Sveitsissa ja väittelu Geneven yliopistossa. Hän siirtyi Euroopan komissioon vuonna 1989 Martin Bangemannin, joka oli Euroopan komission varapääjohtaja, kabinetissa. Vuodet 2000-2005 hän oli Single Market-direktoraatin johtaja, jossa toimi mm. lääke- ja autoteollisuuden kanssa. Hän oli Euroopan lääkeviraston (EMEA) hallituksen jäsen. Tammikuusta 2005 alkaen hän on johtanut "Aerospace, GMES, Security and Defense"-direktoraattia DG ENT-pääosastolla.


title: Safiirikolibrit

text: Safiirikolibrit ("Hylocharis") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.


title: Kultakolibrit

text: Kultakolibrit ("Polytmus") on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia.


title: Täpläkolibrit

text: Täpläkolibrit ("Leucippus") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.


title: Espoon Asunnot

text: Espoon Asunnot Oy (syyskuuhun 2012 asti Espoonkruunu Oy) on Espoon kaupungin omistama yhtiö, jonka tavoitteena ei ole tuottaa voittoa eikä jakaa osinkoa. Yhtiö toimii omakustannusperiaatteella, mikä tarkoittaa sitä, että vuokrat käytetään asiakkaiden hyväksi asuntojen, asumisympäristön ja kiinteistöjen parantamiseen.


title: Espoon Asunnot

text: Espoonkruunu Oy:n toiminimi muutettiin Espoon Asunnot Oy:ksi vuonna 2012. Patentti- ja rekisterihallituksen kaupparekisteri on 12. syyskuuta 2012 merkinnyt rekisteriin Espoonkruunu Oy:n yhtiöjärjestyksen muutoksen.


title: Espoon Asunnot

text:
Yhtiö on rekisteröinyt aputoiminimen Espoonkruunu, mikä mahdollistaa entisellä nimellä toimimisen. Tällöin Oy-lyhennettä ei enää käytetä.
Nimenmuutos perustuu ylimääräisen yhtiökokouksen päätökseen 21. kesäkuuta 2012. Yhtiön viestinnässä uusi toiminimi otettiin käyttöön 1. tammikuuta 2013.


title: Espoon Asunnot

text: Espoon Asunnot Oy:n missio on tarjota mahdollisuus kohtuuhintaiseen ja joustavaan vuokra-asumiseen Espoossa.


title: Espoon Asunnot

text: Yhtiöjärjestyksen mukaan yhtiön toimialana on omistaa ja hallita Espoon kaupungin alueella sijaitsevia vuokratalokiinteistöjä ja vuokra-asuntoja. Yhtiö voi toimia rakennuttajana ja tehdä rakennuttamissopimuksia. Yhtiö huolehtii asukkaiden yhteistoimintaedellytysten ja asumispalvelujen järjestämisestä ja kehittämisestä sekä tarjoaa isännöinti- ja huoltopalveluja.


title: Espoon Asunnot

text: Espoon Asunnot Oy:n toiminnan tarkoitus on edistää asukkaidensa hyvinvointia ja Espoon kaupungin kilpailukykyä. Yhtiö toteuttaa tarkoitustaan tuottamalla vuokra-asuntopalveluja laadukkaasti, taloudellisesti ja tehokkaasti.


title: Espoon Asunnot

text:
Yhtiö on voittoa tavoittelematon eikä jaa osinkoa eikä varoja vapaan oman pääoman rahastosta. Osakepääomaa ei voida alentaa varojen siirtämiseksi vapaan oman pääoman rahastoon.
Yhtiö ei voi hankkia, lunastaa tai ottaa pantiksi omia osakkeitaan. Yhtiön purkautumis- ja rekisteristä poistumistilanteessa osakkeenomistajalla on oikeus saada osakkeilleen tuleva osuus yhtiön netto-omaisuudesta.


title: Espoon Asunnot

text:
Espoon Asunnot Oy:lla on tällä hetkellä noin 15 000 vuokra-asuntoa eri puolilla Espoota ja uusia rakennetaan jatkuvasti. Tavoitteena on aloittaa 300 uuden asunnon rakentaminen vuosittain. Vuonna 2011 aloitettiin yhteensä 159 uuden asunnon rakentaminen.
Espoon Asunnot Oy:n asunnoissa asuu lähes 30 000 ihmistä. Asukasvalinta perustuu tarvehankintaan - asunnon saantiin vaikuttavat asunnontarve, varallisuus ja tulot.
Kiinteistöjä Espoon Asunnot Oy:llä on 295 kappaletta. Suurin osa kiinteistöistä on arava- tai korkotukilainoitettuja, vapaarahoitteisia kiinteistöjä on kuusi. Arava-asuntojen keskineliövuokra vuonna 2012 oli 10,52 €/kk.


title: Espoon Asunnot

text: Asunnoista suurin osa eli 71 prosenttia on kerros- tai pienkerrostaloissa. Rivi- ja luhtitaloissa asunnoista on 27 prosenttia. Paritaloissa asunnoista on vain pari prosenttia. Pieniä asuntoja kysytään paljon, siksi niitä on rakennutettu eniten viime vuosina. Lähes puolet asunnoista on kaksioita. Yksiöitä ja isoja asuntoja eli 4-6 huoneen asuntoja on noin 13 prosenttia.


title: Espoon Asunnot

text: Espoonkruunu Oy perustettiin 1. joulukuuta 1999 yhdistämällä 12 vuokrataloyhtiötä yhdeksi kokonaisuudeksi. Yhtiön toiminta on laajentunut nopeasti, kun aiemmin ulkoistetut tehtävät on otettu itse hoidettavaksi. Vuonna 2016 Espoon Asunnot Oy:n palveluksessa on 103 ihmistä.


title: Espoon Asunnot

text: Yhtiön määräysvalta ja hallinnointi on jaettu yhtiökokouksen, hallituksen ja toimitusjohtajan kesken.


title: Espoon Asunnot

text: Yhtiökokous toimii Espoon Asunnot Oy:n ylimpänä päätöksentekoelimenä, jossa osakkeenomistajat käyttävät päätösvaltaansa. Yhtiökokous valitsee hallituksen jäsenet.


title: Espoon Asunnot

text: Yhtiökokous valitsee hallituksen sekä tilintarkastajat ja vahvistaa tilinpäätöksen. Yhtiökokous on yhtiöjärjestyksen mukaan pidettävä kerran vuodessa hallituksen määräämänä päivänä viimeistään kuuden kuukauden kuluttua tilikauden päättymisestä.


title: Espoon Asunnot

text: Hallitus huolehtii yhtiön hallinnosta ja toiminnan asianmukaisesta järjestämisestä. Hallitus ohjaa ja valvoo toimivaa johtoa sekä vahvistaa yhtiön strategian. Hallitus koostuu seitsemästä jäsenestä, joista kaksi on asukkaiden vaalilla valitsemaa asukasjäsentä. Hallituksen toimikausi on neljä vuotta. Hallituksen asukasjäsenten toimikausi muuttui kaksivuotiseksi vuonna 2009.


title: Espoon Asunnot

text: Toimitusjohtaja vastaa yhtiön liiketoiminnasta ja tavoitteiden toteutumisesta sekä hallinnosta hallituksen ohjeiden mukaisesti. Konsernin johtoryhmä vastaa toimitusjohtajan tukena konsernin strategian laatimisesta ja toteutumisesta.


title: Espoon Asunnot

text: Johtoryhmä käsittelee kaikki strategiaan, budjetointiin, investointeihin, toiminnan suunnitteluun ja taloudelliseen raportointiin liittyvät asiat. Johtoryhmän tehtäviin kuuluu toimitusjohtajan johdolla panna täytäntöön hallituksen päätökset. Johtoryhmällä ei ole lakiin tai yhtiöjärjestykseen perustuvaa toimivaltaa, vaan se toimii toimitusjohtajaa avustavana elimenä.


title: Espoon Asunnot

text: Kaikki uudet Espoon Asunnot Oy:n asunnot ovat savuttomia. Ensimmäinen kokonaan savuton kiinteistö valmistui Espoon Kalajärvelle kesällä 2009. Isomäki 27:ssä savuttomuus ulottuu myös kiinteistön piha-alueelle, lasten leikkipaikoille ja muille yleisille paikoille.


title: Espoon Asunnot

text: Savuttomuutta edistetään Espoon Asunnoissa rajoittamalla tupakointia uusissa ja peruskorjatuissa taloissa. Uusissa eli vuoden 2009 jälkeen valmistuneissa kiinteistöissä tupakointi on sallittu vain tupakointiin varatuilla paikoilla. Myös vuoden 2009 jälkeen peruskorjatuissa kiinteistöissä tupakointi on sallittu ainoastaan tupakointiin varatuilla paikoilla.


title: Espoon Asunnot

text: Uuteen tai peruskorjattuun asuntoon muuttava allekirjoittaa muuttaessaan tupakointia rajoittavan vuokrasopimuksen ja samalla hän ottaa vastattavakseen tupakoinnin asunnolle mahdollisesti aiheuttamat vauriot.


title: Zirkoniumdioksidi

text: Zirkoniumdioksidi eli zirkonia (ZrO) on zirkonium- ja oksidi-ionien muodostama epäorgaaninen ioniyhdiste. Luonnossa se esiintyy harvinaisena baddeliittimineraalina.


title: Zirkoniumdioksidi

text: Zirkoniumdioksidi voi esiintyä neljänä eri kidemuotona: monokliinisenä, tetragonaalisena, ortorombisena ja kuutiollisena fluoriittirakenteena. Näistä monokliininen on pysyvin matalissa lämpötiloissa ja stabiili aina 850–1 200 °C:n lämpötilaan saakka, jolloin sen kiderakenne muuntuu tetragonaaliseksi. Tetragonaalinen zirkoniumdioksidi vaihtuu alkeiskopiltaan ortorombiseksi suuren paineen vaikutuksesta. Kuutiollinen zirkoniumoksidi havaittiin röntgendiffraktion avulla ja alkeiskopin siirtymä tetragonaalisesta kuutiolliseksi tapahtuu 2 370 °C:n lämpötilassa ja on reversiibeli.


title: Zirkoniumdioksidi

text: Zirkoniumdioksidin sulamispiste on varsin korkea ja sen lämpötilankestoa voidaan parantaa lisäämällä siihen yttrium-, magnesium- tai kalsiumoksidia. Yhdiste ei liukene veteen ja hapoistakin sitä liuottavat vain kuuma väkevä rikkihappo ja vetyfluoridi. Kuumennettaessa korkeaan lämpötilaan zirkoniumoksidi voi reagoida muiden metallioksidien kanssa muodostaen zirkonaatteja.


title: Zirkoniumdioksidi

text: Zirkoniumdioksidia tuotetaan teollisesti kuumentamalla zirkoniumsuoloja usein epäorgaanisten happojen läsnä ollessa. Näin tuotettu yhdiste on usein rakenteeltaan metastabiilia tetragonaalista tai kuutiollista zirkoniumoksidia, josta saadaan monokliinisiä kiteitä kuumentamalla. Nämä poikkeukselliset muodot johtuvat muiden ionien vaikutuksesta. Zirkoniumdioksidin vuosittainen maailmanlaajuinen tuotanto on useita megatonneja.


title: Zirkoniumdioksidi

text: Zirkoniumdioksidi kestää hyvin korkeita lämpötiloja, minkä vuoksi sitä käytetään tulta kestävissä materiaaleissa. Yhdisteelle on käyttöä myös valkoisena väriaineena, lasin taittokerrointa parantavana yhdisteenä, pietsosähköisten kiteiden valmistuksessa ja lambda-antureissa ja hammaslääketieteessä. Zirkoniumdioksidista tuotetaan myös muita zirkoniumyhdisteitä, kuten zirkoniumkarbidia ja siitä pelkistetään metallista zirkoniumia


title: Zirkoniumdioksidi

text: Hiottua zirkoniumdioksidia voidaan käyttää myös koruissa timanttien korvikkeena. Sen taitekerroin ei kuitenkaan ole aivan yhtä suuri kuin timantilla.


title: Timanttikolibrit

text: Timanttikolibrit ("Amazilia") on kolibrien heimoon kuuluva lintusuku. Sukuun kuuluu 36 neotrooppisella alueella elävää lajia.BirdLife Suomen mukaan seuraavat lajit kuuluvat safiirikolibreihin, mutta BirdLife International luokittelee ne timanttikolibreihin


title: Amgun

text: Amgun () on Amurin sivujoki Habarovskin aluepiirissä Venäjällä. Sen pituus on 723 kilometriä, valuma-alueen laajuus 55 500 neliökilometriä ja keskimääräinen virtaus 193 kilometrin päässä joen suusta 500 kuutiometriä sekunnissa.


title: Amgun

text: Joki saa alkunsa Burejavuorilta, virtaa soistuneen taigan läpi kohti koillista ja laskee laajan suistoalueen kautta Amurin alajuoksuun. Amgun on pääosin liikennöintikelpoinen ja hyvin kalarikas. Suurin sivujoki on Nimelen.


title: Amgun

text: Amgunin varrella sijaitsee Polina Osipenkon piirikeskus. Joen rantoja pitkin kulkee Baikalin–Amurin rautatie. Seudun kanta-asukkaita ovat negidaalit ja nivhit.


title: Karoline Herfurth

text: Karoline Herfurth (s. 22. toukokuuta 1984 Berliini) on saksalainen näyttelijä. Hän on esiintynyt muun muassa elokuvissa "Mädchen, Mädchen" (2001), "Eine andere Liga" (2005), "Parfyymi" (2006), "Lukija" (2008), "Berlin 36" (2009) ja "Wir sind die Nacht" (2010).


title: Jujuyn maakunta

text: Jujuyn maakunta () on Argentiinan luoteisosassa sijaitseva maakunta. Se on pinta-alaltaan 53 219 neliökilometriä ja sen asukasluku oli vuonna 2010 yhteensä 672 260. Maakunnan pääkaupunki on noin 323 000 asukkaan San Salvador de Jujuy (2010).


title: Aki Forsman

text: Aki Forsman (s. 1973 Rauma) on helsinkiläinen toimittaja. Hän työskentelee nykyisin Yleisradiossa radion tiedeohjelmien tuottajana. Aikaisemmin hän on toiminut muun muassa vihreiden kaupunginvaltuutettuna Raumalla sekä tuottajana Riot Entertainment Ltd:ssä. Toimittajana hänet muistetaan myös Ylen Prisma Studiosta, Nelosen uutisista ja Ylen Aamu-TV:stä. Koulutukseltaan Forsman on filosofian maisteri, pääaineenaan maantiede. Hänen pro gradu -työnsä käsitteli somalinkielisten muuttoliikkeitä pääkaupunkiseudulla vuosina 2000–2006. Hänet tunnetaan myös innokkaasta musiikkiharrastuksestaan mm. Journalistirockissa.


title: La Pampan maakunta

text: La Pampan maakunta () on Argentiinan keskiosassa sijaitseva maakunta. Se on pinta-alaltaan 143 440 neliökilometriä ja sen asukasluku oli vuonna 2010 yhteensä 316 940. Maakunnan pääkaupunki on noin 121 000 asukkaan Santa Rosa (2010).


title: Mahdoton kuvio

text: Mahdottomat kuviot ovat tasokuvioita, jotka ensi silmäyksellä näyttävät kolmiulotteisten kappaleiden perspektiivisiltä kuvilta, mutta joita tarkemmin katsottaessa ilmenee, että ei voi olla sellaista kappaletta, jota ne näyttävät esittävän (optinen harha). Tyypillisesti ne muodostuvat osista, jotka sellaisinaan ovat täysin mahdollisia perspektiivikuvia, mutta kuviot kokonaisuudessaan eivät sellaisia ole. Tunnettuja esimerkkejä mahdottomista kuvioista ovat:


title: Mahdoton kuvio

text: Mahdottomia kuvioita laati tiettävästi ensimmäisenä ruotsalainen taiteilija Oscar Reutersvärd. Vuonna 1934 hän piirsi kuvion, joka myöhemmin tuli tunnetuksi Penrosen kolmiona. Reutersvärdin versiossa kolmion sivut olivat jakautuneet pieniksi kuutioiksi. Myöhemmin varsinkin M. C. Escher on käyttänyt niitä useissa teoksissaan.


title: Mahdoton kuvio

text: Vuonna 1956 brittiläinen psykiatri Lionel Penrose ja hänen poikansa matemaatikko Roger Penrose laativat mahdottomista kuvioista lyhyen artikkelin "Impossible Objects: A Special Type of Visual Illusion". Artikkeli julkaistiin British Journal of Psychologyn numerossa 1/1958.


title: Mahdoton kuvio

text: Mahdottomia kuvioita on käytetty usein myös mainoksissa.


title: Tulliselvitys

text: Tulliselvitys on tapahtuma, jossa maan tullille tai muulle tullausasioita hoitavalle viranomaiselle esitetään tullattava tavara ja osoitetaan mukana kuljetettavan, lähetettävän tai tilatun tavaran arvo ja määrä. Tulliselvityksen tarkoituksena on todeta, onko tavara tullivapaa tai pitääkö siitä maksaa tullia eli tulliveroa.


title: Tulliselvitys

text: Matkustajaliikenteessä tulliselvityksen alkuna voidaan pitää esimerkiksi vihreän (ei tullattavaa) tai punaisen (tullattavaa) kaistan valitsemista valtion tai muun tullialueen rajanylityspaikoissa.


title: Tulliselvitys

text: Rahtiliikenteessä tulliselvityksen tekemiseen voivat osallistua esimerkiksi tavaran lähettäjä ja vastaanottaja, huolitsija sekä kuljetukseen liittyvät henkilöt (kuten rekkakuskit).


title: Tulliselvitys

text: Tulliselvityksen keskeinen osa on usein rajalla vaadittavan kirjallisen tai sähköisesti lähetettävän tulli-ilmoituksen (, ) täyttäminen. Joihinkin maihin kuten esimerkiksi Australiaan tultaessa matkustajien on täytettävä yhdistelmälomake, jossa tulli-ilmoitus sisältyy maahantulokorttiin.


title: Tulliselvitys

text: Tulli-ilmoitukseen merkitään yleensä myös väliaikaisesti maahantuotavat ajoneuvot ja arvokkaammat tarvikkeet (kuten kannettava tietokone, järjestelmäkamera varusteineen; urheiluvarusteet); yhteisarvo voi ylittää tullivapaan tuonnin rajan). Väliaikaisesti maahantuotu ajoneuvo ja tarvikkeet tulee viedä mukanaan maasta poistuttaessa. Tulli-ilmoitus joudutaan tekemään esimerkiksi matkustettaessa autolla EU:sta Venäjälle tai muuhun Venäjän kanssa tulliunionissa olevaan maahan (Valko-Venäjä, Kazakstan).


title: Tulliselvitys

text: Tullivapaasti kuljetettavan tai tullattavan tavaran määrä vaihtelee valtiosta tai tulliunionista toiseen. Toistuvasti ammatinsa takia tullirajan ylittäville (esim. lentokoneen, linja- tai kuorma-auton, junan tai laivan henkilökunnalle) tullirajat voivat olla erilaiset (usein alemmat) kuin satunnaiselle matkustajalle.


title: Tulliselvitys

text: Rahtiliikenteessä Euroopan unioniin saapuvan tavaran tulli-ilmoitus voi liittyä tavaran maahantuontiin, passitukseen (siirrettäessä tavaraa toisaalle), varastoon siirtämiseen tai johonkin muuhun tulliselvityksen muotoon. Tulli-ilmoituksella on vaikutusta esimerkiksi tuotteen jatkokäytölle. Esimerkiksi maahantuotua elintarviketta ei saa markkinoida luomuna, ellei tätä ole sellaisena ilmoitettu tullille.


title: La Riojan maakunta (Argentiina)

text: La Riojan maakunta () on Argentiinan länsiosassa sijaitseva maakunta. Se on pinta-alaltaan 89 680 neliökilometriä ja sen asukasluku oli vuonna 2010 yhteensä 331 847. Maakunnan pääkaupunki on noin 187 000 asukkaan La Rioja (2010).


title: Mendozan maakunta

text: Mendozan maakunta () on Argentiinan länsiosassa sijaitseva maakunta. Se on pinta-alaltaan 148 827 neliökilometriä ja sen asukasluku oli vuonna 2010 yhteensä 1 741 610. Maakunnan pääkaupunki on noin 111 000 asukkaan Mendoza (2010).


title: Elina Mustonen

text:
Elina Mustonen (s. 24. heinäkuuta 1961) on suomalainen cembalisti, musiikin tohtori ja taiteilijaprofessori. Hän aloitti cembalonsoiton 8-vuotiaana yksityisesti ja jatkoi opintojaan vuosina 1977-1983 Sibelius-Akatemiassa. 1983 hän
siirtyi Ton Koopmanin oppilaaksi Amsterdamin Sweelinck-Conservatoriumiin, missä hän suoritti solistidiplomin vuonna 1988. Keväällä 2006 Mustonen valmistui musiikin tohtoriksi Sibelius-Akatemian DocMus-yksikön taiteilijakoulutuksesta. Hänen kirjallinen työnsä käsitteli Johann Sebastian Bachin cembalopedagogiikkaa.
Solistina ja kamarimuusikkona Elina Mustonen on esiintynyt kotimaassa
vuodesta 1977 lähtien, mm. lukuisilla kesäfestivaaleilla Kuhmon Kamarimusiikista
Helsingin Juhlaviikoille. Virallisen ensikonserttinsa
hän antoi Jyväskylän Kesän debytanttina 1987. Ulkomailla Mustosta on
kuultu Virossa, Islannissa, Englannissa, Saksassa, Italiassa,
Hollannissa, Ranskassa, Belgiassa, Espanjassa, Portugalissa ja
Yhdysvalloissa. Hän on esiintynyt useimpien suomalaisten orkestereiden
solistina (mm. RSO, Tapiola Sinfonietta, Sinfonia Lahti,
Keski-Pohjanmaan kamariorkesteri ja Kuudennen kerroksen orkesteri).
Keskeisimpien barokkikonserttojen lisäksi hänen ohjelmistoonsa kuuluvat
myös Francis Poulencin, Bohuslav Martinun ja Manuel de Fallan
cembalokonsertot.


title: Elina Mustonen

text:
Kaudella 2006-7 toteutettiin yhteistyössä Lisbeth Landefortin kanssa
ensi kerran poikkitaiteellinen kamarimusiikkiteos "Laulustaan lintu
tunnetaan", joka perustuu Domenico Scarlattin cembalomusiikille
ja Nobel-kirjailija José Saramagon romaaniin Baltasar ja Blimunda.
Mustosen Scarlattiana-levytys sai kirjailijan tulemaan ensivierailulle
Suomeen teoksen suomenkieliseen ensiesitykseen 2007, jonka jälkeen sitä
on esitetty Saramagon kutsusta eri puolilla Eurooppaa.
Elina Mustonen on tehnyt useita levytyksiä niin solistina
kuin kamarimuusikkonakin. Hän on myös nauhoittanut Yleisradiolle ja
osallistunut Yle TV1:n kansainvälisiin yhteistyöohjelmiin.


title: Elina Mustonen

text:
Kamarimusiikkia Mustonen on soittanut kotimaisten taiteilijoiden lisäksi mm.
Wieland Kuijkenin, Laurence Dreyfusin,
Mark Lubotskyn, Mark Peskanovin,
Rachel Brownin ja Peter-Lukas Graafin kanssa.


title: Elina Mustonen

text:
Elina Mustonen on opettanut cembalon- ja continuosoittoa sekä
cembalopedagogiikkaa Sibelius-Akatemiassa sekä Länsi-Helsingin musiikkiopistossa
vuodesta 1983 lähtien. Useat hänen oppilaistaan ovat voittaneet palkintoja kansainvälisissä kilpailuissa.


title: Elina Mustonen

text:
Mustonen on naimisissa musiikin tohtori Veli-Markus Tapion kanssa. Hänen
isänsä on tilastotieteilijä Seppo Mustonen ja veljensä pianisti,
kapellimestari ja säveltäjä Olli Mustonen.


title: Elina Mustonen

text: Muusikon työnsä ohella Elina Mustonen on laajentanut toimintaansa myös teatteritaiteen puolelle. Näyttelijäntyötä hän on opiskellut mm. Royal Academy of Dramatic Art ‑korkeakoulussa (RADA) Lontoossa.


title: Elina Mustonen

text: Mustosen rooleja näyttelijänä ovat olleet Prospero (Shakespeare: ”Myrsky”), Hippolyta ja Titania (Shakespeare: ”Kesäyön uni”), nimirooli Jussi Kylätaskun näytelmässä ”Maaria Blomma” sekä Ida Aalberg ja Aino Sibelius Järvenpään teatterin Sibelius‑juhlavuoden produktioissa.


title: Elina Mustonen

text: Shakespearen 400‑juhlavuoden kunniaksi Elina Mustonen valmisti yhteistyössä kirjallisuudentutkija Nely Keinäsen ja ohjaaja‑dramaturgi Johanna Freundlichin kanssa näyttämöllisen sooloteoksen ”Her Infinite Variety  ‑ Shakespearen naiset sanoin ja sävelin.” Produktio on kiertänyt ympäri Suomea, ja se on nähty myös Dublinissa ja Lontoossa esityspaikkoina maineikkaat Rose Theatre ja Garrick’s Temple to Shakespeare.


title: Elina Mustonen

text: 2017 sai ensi-iltansa ”JOUEZ! – Molièren matkassa”,  Mustosen ja Freundlichin toinen sooloteos näyttelevälle cembalistille, visualistina Nina Mansikka.


title: Misionesin maakunta

text: Misionesin maakunta () on Argentiinan koillisosassa sijaitseva maakunta. Se on pinta-alaltaan 29 801 neliökilometriä ja sen asukasluku oli vuonna 2010 yhteensä 1 097 829. Maakunnan pääkaupunki on noin 338 000 asukkaan Posadas (2010).


title: Misionesin maakunta

text: Maakunta on Argentiinan keskeisintä teenviljelyn aluetta. Siellä tuotetaan erityisesti mustaa teetä, josta pääosa päätyy Yhdysvaltain markkinoille.


title: Santa Cruzin maakunta (Argentiina)

text: Santa Cruzin maakunta () on Argentiinan eteläosassa sijaitseva maakunta. Se on pinta-alaltaan Argentiinan toiseksi suurin maakunta Buenos Airesin maakunnan jälkeen (243 943 km) ja sen asukasluku oli vuonna 2010 yhteensä 272 524. Maakunnan pääkaupunki on noin 87 200 asukkaan Río Gallegos (2010).


title: A-luokka (hävittäjä, 1913)

text: A-luokka oli Britannian Kuninkaallisen laivaston torpedovenehävittäjäluokka, joka muodostui lokakuun 1913 hävittäjien uudelleen luokittelussa. Luokkaan sijoitettiin 26 tai 27 solmua saavuttaneet torpedovenehävittäjät. Luokan alukset oli valmistanut usealta eri telakalta 1890-luvun puolivälissä neljäkymmentäkaksi alusta useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan. Alusten ainoana yhteisenä tekijänä oli suunniteltu nopeus 27 solmua.


title: A-luokka (hävittäjä, 1913)

text: Todellisuudessa kuuden ensimmäisen aluksen nopeudeksi oli määritelty 26 solmua, mutta yksikään niistä ei ollut enää palveluksessa luokitusta määritettäessä. Samoin monet 27 solmun aluksista olivat poistuneet palveluksesta ennen vuotta 1913, mutta yhdenmukaisuuden vuoksi kaikki neljäkymmentäkaksi alusta on luetteloitu alla olevassa luettelossa.


title: Ernst Sundvik

text: Ernst Edvard Sundvik (9. joulukuuta 1849 Vaasa – 24. elokuuta 1918 Helsinki) oli Helsingin yliopiston fysiologisen kemian ja farmakologian professori vuosina 1886–1915. Sundvik uudisti farmaseuttisen opetuksen ja suoritti vuosien ajan myös maan oikeuskemialliset tutkimukset.


title: Ernst Sundvik

text: Ernst Sundvik oli kotoisin Vaasasta, ja hänen vanhempansa olivat maalari Karl Edvard Sundvik ja Katarina Lovisa Hällberg. Sundvik oli naimisissa Olga Augusta Sundvikin kanssa.


title: M2 (Valko-Venäjä)

text: M2 on 34 kilometriä pitkä valtatie Valko-Venäjällä. M2 alkaa pääkaupunki Minskin keskustasta koilliseen johtavan Prospekt Nezavisimostin jatkona Minskin kehätien (M9) jälkeen ja johtaa Minskin kansalliselle lentoasemalle kaupungin itäpuolella. Valtatie M2 kulkee aluksi itäkoilliseen, mutta kääntyy puolivälissä eli 17 km kehätien jälkeen Smaljavitšyn piirin Slobodan taajaman kohdalla kaakkoon kohti lentoasemaa.


title: M2 (Valko-Venäjä)

text: M2-valtatie on suosittu reitti Minskistä M1-valtatien eli :n itään vievälle osuudelle Oršaan tai Venäjän Smolenskiin ja Moskovaan. Liittymä M1:lle sijaitsee 27 km:n kohdalla eli 7 km ennen lentoasemaa.


title: M2 (Valko-Venäjä)

text: Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä.


title: Valkoperäkolibrit

text: Valkoperäkolibrit ("Chalybura") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Pilvikolibrit

text: Pilvikolibrit ("Lampornis") on kolibrien heimoon kuuluva lintusuku. Sukuun kuuluu seitsemän neotrooppisella- ja nearktisella alueella elävää lajia.


title: Naamiosafiirikolibrit

text: Naamiosafiirikolibrit ("Basilinna") on kolibrien heimoon kuuluva lintusuku. Sukuun kuuluu kaksi nearktisella- ja neotrooppisella alueella elävää lajia.


title: Matias Ojala (jalkapalloilija)

text: Matias Petteri Ojala (s. 28. helmikuuta 1995 Oulu) on suomalainen jalkapalloilija, joka edustaa Veikkausliigassa pelaavaa Ilvestä. Pelipaikaltaan Ojala on keskikenttäpelaaja, mutta hän on pelannut myös laitapuolustajana.


title: Matias Ojala (jalkapalloilija)

text: Matias Ojalan pelaajaura ylimmillä sarjatasoilla alkoi kaudella 2010, kun hän nousi Tervareiden junioreista AC Oulun liigajoukkueeseen. Ojala debytoi AC Oulun paidassa 12. elokuuta 2010 Veikkausliigan ottelussa AC Oulu - MYPA. Samalla 15-vuotiaasta Ojalasta tuli nuorin Veikkausliigassa pelannut pelaaja. AC Oulun vakiokokoonpanoon Ojala murtautui kaudella 2011, jolloin hän pelasi 19 ottelua Ykkösessä.


title: Matias Ojala (jalkapalloilija)

text: Ojala teki huhtikuussa 2011 AC Oulun kanssa kauteen 2015 kestävän jatkosopimuksen. Lopullisen läpimurron avainpelaajaksi Ojala teki AC Oulun paidassa kaudella 2013, kun 21 Ykkösen ottelussa syntyi kuusi maalia. Ojala nostettiin myös joukkueen kapteeniksi elokuun alusta alkaen.


title: Matias Ojala (jalkapalloilija)

text: Elokuun 19. 2013 Ojala ilmoitti Twitter-tilillään siirtyvänsä pelaamaan Saksaan Hamburger SV:n joukkueeseen. Ojala pelasi HSV:n Regionalliigassa pelanneessa kakkosjoukkueesa kaikkiaan 14 ottelua tehden yhden maalin.


title: Matias Ojala (jalkapalloilija)

text: Saksasta paluun jälkeen Ojala jatkoi syyskesällä 2014 Ykkösessä pelanneen AC Oulun riveissä. Seuraavana talvikautena Ojala kävi Veikkausliigassa pelanneiden SJK:n ja Jaron testeissä, mutta Ojalan ja seurojen välillä ei päädytty sopimukseen. Näin Ojala jatkoi Ykkösessä pelanneen AC Oulun riveissä kauden 2015. Veikkausliigan ovet aukenivat Ojalalle kaudella 2016, kun hän siirtyi Veikkausliigaan nousseen PS Kemin riiveihin. Onnistuneen kauden jälkeen hän jatkoi sopimusta kemiläisseuran kanssa myös kaudeksi 2017.


title: Matias Ojala (jalkapalloilija)

text: Kaudeksi 2018 Ojala siirtyi Tampereen Ilvekseen kaksivuotisella pelaajasopimuksella.


title: Matias Ojala (jalkapalloilija)

text: Matias Ojala on pelannut yhteensä 32 poikien maaottelua. Ojala debytoi maajoukkueessa 1. maaliskuuta 2010 U16-maajoukkueen ottelussa Belgia–Suomi.


title: Matias Ojala (jalkapalloilija)

text: A-maajoukkueen päävalmentaja Mixu Paatelainen nimesi Ojalan helmikuussa 2012 Komia-turnauksen Suomi XI -joukkueeseen.


title: Kirjopyrstökolibrit

text: Kirjopyrstökolibrit ("Phlogophilus") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.


title: Albert Hämäläinen

text: Albert Hämäläinen (20. helmikuuta 1881 Viitasaari – 8. lokakuuta 1949 Helsinki), oli suomalainen kansatieteilijä ja etnografi.


title: Albert Hämäläinen

text: Hämäläisen vanhemmat olivat maanviljelijä Kustaa Hämäläinen ja Katariina Kauppinen. Hän valmistui filosofian kandidaatiksi Helsingin yliopistosta vuonna 1905. Hänen aineyhdistelmäänsä sisältyivät suomalais-ugrilainen kielentutkimus, venäjän kieli ja kirjallisuus sekä slaavilainen filologia. Hämäläinen kuului viimeiseen sukupolveen joka pääsi käymään suomalaisten itäisten heimokansojen, kuten mordvalaisten, marien ja udmurttien, keskuudessa vuosina 1906–1911, ennen kuin Neuvostoliitto sulki rajansa.


title: Albert Hämäläinen

text: Väiteltyään filosofian tohtoriksi vuonna 1913 Hämäläinen opetti vuosina 1914–1924 suomea, venäjää ja englantia Hämeenlinnan lyseossa. Sitä ennen 1910–1912 hän oli toiminut Helsingin yliopiston venäläisen kirjaston amanuenssina ja senaatin ylimääräisenä kielenkääntäjänä 1914. Vuosina 1924–1931 hän oli Arkeologisen komission johtaja ja Seurasaaren museon johtaja. Vuodesta 1931 vuoteen 1949 Hämäläinen oli suomalais-ugrilaisen kansatieteen professori Helsingin yliopistossa, tämän aineen dosenttina hän oli toiminut 1930-1931. Oppituolin virassaan Hämäläinen kritisoi kansatieteen tutkimuksen siihenastista esinepainottuneisuutta ja korosti tapatutkimusta.